ועדת הכספים, כנסת 25, פרוטוקול מספר 162, 2023-06-07 00:00

אליהו (אלי) רביבו: בוקר טוב

אליהו (אלי) רביבו:  אני מתכבד לפתוח את ישיבת ועדת הכספים בנושא הצעת חוק להסדר ההימורים בספורט (תיקון מס' 17), התשפ"ג-2023

אליהו (אלי) רביבו:      אני מקדם בברכה את מכובדי, חברי, כבוד שר התרבות והספורט מיקי מכלוף זוהר

אליהו (אלי) רביבו:  כבוד השר, ניכר שהנושא חשוב לך

אליהו (אלי) רביבו:  הנוכחים ודאי יודעים שתפקידה של המועצה להסדר ההימורים בספורט, אשר פועלת מכוח חוק להסדר ההימורים בספורט, לארגן, לערוך ולקדם הימורים על תוצאות של משחקים ותחרויות בספורט

אליהו (אלי) רביבו:       התכנסנו היום על מנת לשפר את החוק הקיים, להתאים אותו לשנת 2023 ולחזק את סמכויות שר הספורט, כמי שממונה על הספורט במדינת ישראל, כמי ששואף להפוך את הספורט גם לאירוע תרבותי

אליהו (אלי) רביבו:  לכן משרד התרבות והספורט

אליהו (אלי) רביבו:       באופן אישי אני מודה שאני לא מהמהמרים אבל אני חושב שראוי וחשוב להסדיר הימורי ספורט אשר מתרחשים בכל מקרה במדינת ישראל

אליהו (אלי) רביבו:  לכן אני מברך על כל יוזמה לקידום תרבות הספורט בישראל

אליהו (אלי) רביבו:       חשוב לומר כבר בפתיחה כי הסדרת ההימורים החוקיים בישראל, מטרתה להילחם בתופעת ההימורים הלא חוקיים ואנו ניתן על כך את הדעת במהלך הדיונים הקרובים

אליהו (אלי) רביבו:      עוד חשוב לומר שאסור לאפשר להימורים החוקיים להגיע לבני נוער ולאוכלוסיות מוחלשות אשר מתפתות וכי עלינו לצמצם ככל הניתן את ההתמכרויות להימורים ולסייע למכורים

אליהו (אלי) רביבו:       הדיון היום יהיה דיון כללי בחוק, במטרותיו ובהסדריו

אליהו (אלי) רביבו:      בבקשה אדוני כבוד השר, אתה מתכבד לומר דברים

מכלוף מיקי זוהר: תודה רבה אדוני היושב ראש

מכלוף מיקי זוהר:  תודה רבה לכל חברי הכנסת וכמובן לגורמים הנוספים שהגיעו

מכלוף מיקי זוהר:  אני רואה כאן את משרד האוצר, את אנשי המשרד שלי וגם את אנשי הספורט באשר הם שהם באמת פועלים וחשוב להם מאוד הצלחת הספורט

מכלוף מיקי זוהר:  גם חברי הכנסת שהגיעו היום מראים כמה איכפת להם משום שכן, החוק הזה במועצה להסדר ההימורים בספורט הוא חלק לא קטן מהספורט הישראלי ומהצלחת הספורט הישראלי

מכלוף מיקי זוהר:  כפי שאדוני ציין, אנחנו בעיקרון הבסיסי שלנו נגד הימורים

מכלוף מיקי זוהר:  אנחנו לא רוצים שאנשים יהמרו, אנחנו לא רוצים שאנשים ייכנסו לתוך מעגל ההימורים, אבל מתוך הבנה שכנראה אנשים כן ימשיכו להמר, וזה חלק מדברים שאנשים אוהבים לעשות, אנחנו צריכים להסדיר את זה באמצעות חקיקה והחוק הזה בהכרח נולד בשביל הנושא הזה

מכלוף מיקי זוהר:       מספר דברים על החוק, מספר דברים שהחוק אומר, מספר שינויים שקרו וגם התהליך שהביא אותנו לכדי שינוי החקיקה

מכלוף מיקי זוהר:  חשוב שכולם ידעו

מכלוף מיקי זוהר:       מיד כשהקמנו את הקואליציה הנוכחית, אני ביקשתי שייכנס לתוך ההסכם הקואליציוני סעיף שאומר שהמועצה להסדר ההימורים בספורט חוזרת חזרה למשרד התרבות והספורט

מכלוף מיקי זוהר:  בעבר היא הייתה במשרד התרבות והספורט, לאחר מכן היא עברה למשרד האוצר בשיתוף עם משרד התרבות והספורט ולאחר מכן אני ביקשתי שזה יחזור למשרד התרבות והספורט כולל מינוי חברי הדירקטוריון שם וכולל כמובן פיקוח על עבודת המועצה

מכלוף מיקי זוהר:  בסופו של יום, כפי שכולם יודעים, העניין הזה התגלגל גם בתוך דיוני התקציב

מכלוף מיקי זוהר:  היה איזשהו שיח מול משרד האוצר שבסופו הגענו להסכמה, ואני מציג גם את ההסכמה כי היא גם בעצם על פי רוח החוק שמוצג כאן היום

מכלוף מיקי זוהר:      ההסכמה ביני לבין משרד האוצר היא שהייתה תוספת למשרד התרבות והספורט, שכולם יודעים עליה, של חצי מיליארד שקלים לשנה, סדר גודל של מיליארד שקלים דו שנתי, ואנחנו קיבלנו בהסכמה שהמשך המצב בכל מה שקשור לחלוקת ההכנסות יישאר במשרד האוצר

מכלוף מיקי זוהר:  התקציבים שהמועצה מרוויחה יועברו לקופת המדינה בהתאם להסכמה שנעשתה ביני לבין משרד האוצר

מכלוף מיקי זוהר:       נוסף על כך הייתה עוד איזושהי מחלוקת שגם הוסדרה בינינו לבין משרד האוצר

מכלוף מיקי זוהר:  אנחנו רצינו שתהיה לנו את האפשרות לשנות את תוכניות ההימורים באופן חד צדדי

מכלוף מיקי זוהר:  משרד האוצר ביקש שכל שינוי בתוכניות ההימורים יתבצע בהסכמת שני המשרדים, גם משרד האוצר וגם משרד התרבות והספורט

מכלוף מיקי זוהר:  אנחנו הסכמנו גם לבקשה הזו ואכן זה מופיע בחוק

מכלוף מיקי זוהר:       אגב, כאשר מדברים על שינוי תוכניות ההימורים, אני רוצה לדווח מידע חשוב למי שלא יודע

מכלוף מיקי זוהר:  היום בישראל כל ההערכות הן, כולל אפילו נתונים שנבדקו במספר לא קטן של מחקרים, שהרוב הגדול של ההימורים על הספורט בישראל נמצאים דווקא בזירה הלא חוקית

מכלוף מיקי זוהר:  זה אומר שאזור שני שלישים מהמהמרים מהמרים במקומות לא חוקיים משום שיש שם שני פרמטרים שהם שונים מהפרמטרים שקמים היום ב-טוטו וזה ה-לייב בטינג, האפשרות להמר במשחקים חיים, זה קיים אך ורק באופן לא חוקי בישראל ורבים הולכים להמר דווקא שם ולא מהמרים במסגרת חוקית של ה-טוטו

מכלוף מיקי זוהר:  אגב, זה לוז-לוז

מכלוף מיקי זוהר:  פעם אחת אדם עובר על החוק, פעם שנייה גם הכסף הוא כסף שחור והוא לא כסף שנמצא באוצר המדינה

מכלוף מיקי זוהר:  הדבר הנוסף זה גם עניין היחסים

מכלוף מיקי זוהר:  אנחנו יודעים שהיחסים שניתנים במקומות לא חוקיים הם יחסים הרבה יותר טובים כי ל-טוטו יש איזושהי מגבלה

אליהו (אלי) רביבו: יחסים, כלומר יחסי הזכייה

מכלוף מיקי זוהר: יחסי הזכייה

מכלוף מיקי זוהר:  יחסי הזכייה במקומות הלא חוקיים הם הרבה יותר אטרקטיביים

מכלוף מיקי זוהר:  זה גורם להרבה מאוד אנשים להמר במקומות לא חוקיים

מכלוף מיקי זוהר:  כמובן שבכל מה שקשור ליחסי הזכייה, יש גם על ה-טוטו איזה שהן מגבלות כי ה-טוטו צריך לייצר איזה שהם אחוזי רווח בהתאם לחקיקה

מכלוף מיקי זוהר:  לכן זה גם מגביל אותו בנושא היחסים

מכלוף מיקי זוהר:       אלו דברים שכמובן לא נדון בהם בדיון הזה

מכלוף מיקי זוהר:  אנחנו בסך הכול רוצים לעבור את חוק ה-טוטו, אבל אני עוד מניח שיגיעו ימים שזה גם יגיע לכאן לגבי העניין הזה, אם אני ושר האוצר נגיע להסכמות בעניין שינוי תוכניות הימורים וכולי

מכלוף מיקי זוהר:  הכול בהתאם למה שסוכם ביני לבין שר האוצר, שדברים מן סוג הזה גם יגיעו לכאן באמצעות הסכמה בינינו ואז אתם תדונו כאן כמובן בחוק כי כל החוק כולו, ממש לבקשתי, יתקיים אך ורק בוועדת הכספים

מכלוף מיקי זוהר:  זאת אומרת, גם נושאים שיבואו לדיון בעתיד, הם יבואו לדיון בוועדת הכספים משום שאני חושב שזו הוועדה הכי מתאימה לדון בנושאים האלו, משום שיש כאן מרכיב כלכלי מאוד מאוד גדול ומאוד משמעותי

מכלוף מיקי זוהר:  מי שלא יודע, המועצה להסדר ההימורים בספורט, נכון להיום, המחזורים שלה מגיעים ל-3

מכלוף מיקי זוהר: 5 מיליארד שקלים, רווחים באזור של ה-800-700 מיליון שקלים בשנה, מה שכנראה מהווה רק שליש מסך ההימורים בישראל שכנראה עומד על כ-10 מיליארד שקלים לפי כל ההערכות

מכלוף מיקי זוהר:       המשך הדברים שחשובים לגבי הצעת החוק

מכלוף מיקי זוהר:  בהצעת החוק יש מרכיב חדש שגם לגביו הגענו לסיכום עם משרד האוצר

מכלוף מיקי זוהר:  הגדלנו את סכומי השיווק

מכלוף מיקי זוהר:  סכומי השיווק היו בעבר 46 מיליון שקלים והם עולים, על פי הצעת החוק הזו, ל-73 מיליון שקלים

מכלוף מיקי זוהר:  הסכמי השיווק, זה אומר עוד כסף לספורט הישראלי, במיוחד הספורט המוביל, בתקווה שנוכל להרחיב את זה כמובן לכמה שיותר ענפי ספורט

מכלוף מיקי זוהר:  זה גם מרכיב חשוב שיש היום בתוך החקיקה

אליהו (אלי) רביבו: מרכיב חשוב עד כדי כך אדוני השר שאמור באמת לעודד את המלחמה בהימורים הלא חוקיים

מכלוף מיקי זוהר: כן

אליהו (אלי) רביבו: זה חלק מהרציונל

מכלוף מיקי זוהר: חד משמעית

מכלוף מיקי זוהר:  אנחנו רוצים לייצר איזשהו מנגנון למאבק בהימורים לא חוקיים

מכלוף מיקי זוהר:  אנחנו יודעים שלמשטרה לא קל לטפל בסוגייה הזו וגם זה יכול להיות חלק מהדיון שיהיה כאן היום

מכלוף מיקי זוהר:      בסוף הדבר שמבחינתי חשוב לומר, ואני אדם שמקפיד על התחייבויותיו, כמובן שאני לא יצאתי עם מלוא תאוותי בידי

מכלוף מיקי זוהר:  החוק הוא לא בדיוק מה שאני רציתי

מכלוף מיקי זוהר:  רציתי עוד כמה דברים אבל בסוף אני אדם שעומד בסיכומים והסיכומים שהיו לי עם האוצר לגבי הצעת החוק הזאת, מבחינתי הם סיכומים שמקובלים עלי ואני ארצה כמובן שהחוק הזה יעבור בשלוש קריאות בהקדם האפשרי, בהתאם כמובן להתמשכות הדיונים גם פה בוועדה ולאחר מכן גם בכנסת

מכלוף מיקי זוהר:      אני יכול להגיד רק את השורה התחתונה

מכלוף מיקי זוהר:  השורה התחתונה היא שמדובר בחוק שהוא חשוב, הוא חוק היסטורי, אנחנו מתקנים עוול, משרד התרבות והספורט שאחראי על עולם הספורט בישראל הוא המשרד שצריך להיות אמון על החוק הזה ועל הביצוע שלו, וגם על התפעול השוטף

מכלוף מיקי זוהר:  חברי הדירקטוריון שצפויים להיבחר לתפקידים שם הם כולם יעברו את ועדת גילאור – לא יודע, אולי עכשיו יש לה שם חדש, אני חושב שהחליפו את גברת גילאור – שזו ועדה שקובעת קריטריונים מאוד ברורים לכהונה כחברי דירקטוריון ויהיו שם אנשים טובים ואיכותיים שייקחו את המועצה לעוד הישגים ולעוד הצלחות

מכלוף מיקי זוהר:  יושב כאן בחדר מנכ"ל המועצה מאיר ברדוגו שעושה שם עבודה נהדרת ואין לי ספק שיחד עם חברי הדירקטוריון החדשים שיגיעו, יהיו לך הכלים להמשיך ולהצעיד את המועצה להסדר הימורים בספורט לעוד הישגים גם בעתיד

מכלוף מיקי זוהר:      אני חושב שאלו הדברים מבחינתי

מכלוף מיקי זוהר:  אני מקווה שחברי הוועדה יתרמו ככל שהם רק יוכלו להצלחת החוק הזה, היתרונות, החסרונות שלו

מכלוף מיקי זוהר:  אתם תעשו כאן את הדיון ואני בטוח שבסוף גם נצא בצורה הכי אופטימלית מהדיון הזה

מכלוף מיקי זוהר:  תודה

אליהו (אלי) רביבו: אני מאוד מאוד מודה לך אדוני השר

אליהו (אלי) רביבו:  אני יודע שאתה שואף לכך שנשלים את המלאכה כמה שיותר מהר

אליהו (אלי) רביבו:  יחד עם זאת אנחנו לא ממהרים לאף מקום

אליהו (אלי) רביבו:  מדובר בחוק עם המון השלכות, חוק כבד, רחב, ואנחנו רוצים שהוא יחיה לאורך הרבה שנים

אליהו (אלי) רביבו:  לחברי הכנסת ולנציגי האיגודים יש הרבה מה לומר

אליהו (אלי) רביבו:  ככל שמה שיש להם לומר יהיה ענייני, אנחנו נפתח דיון, נצדיק אותו, נלמד, נפתח

אליהו (אלי) רביבו:  אנחנו לא מגיעים בגישה מקובעת

אליהו (אלי) רביבו:  ככל שצריך ללבן, להבין, לעשות אותו יותר נכון, יותר ספורטיבי ויותר משרת, כך אנחנו נעשה

אליהו (אלי) רביבו:       אני מבקש להעביר את רשות הדיבור ליועץ המשפטי של משרד התרבות והספורט

דני קורן: בוקר טוב

דני קורן:  הצעת החוק כוללת כמה מרכיבים שעיקרם במשטר התאגידי של המועצה, כדי לאפשר טיוב בפעילות התאגיד

דני קורן:  מדובר בין היתר בהגדלת מספר חברי המועצה ל-11 חברים, שישה נציגי ציבור, שלושה נציגי משרד התרבות והספורט ושני נציגי משרד האוצר, להבדיל משבעה חברים שיש במצב הנוכחי, מתוך הבנה שהמספר של שבעה חברים הוא לא נכון וכי נכון להגדיל את מספר נציגי הציבור

אליהו (אלי) רביבו: יחס של שתיים, שתיים, שלוש

אליהו (אלי) רביבו:  ההרכב הקודם הוא שתיים, שתיים, שלוש

דני קורן: נכון

דני קורן:  מדובר בשישה נציגי ציבור, שלושה נציגי משרד התרבות והספורט ושני נציגי אוצר

אליהו (אלי) רביבו: חשוב לי שכאשר אתה מציג איזשהו שינוי, תציג אתו אל מול מה שיש אותו רוצים לשנות

אליהו (אלי) רביבו:  לא כולם בקיאים מספיק בנושא

דני קורן: בסדר

דני קורן:  בנוסף מוצע להתאים חלק ניכר מההוראות הנוגעות לעבודת המועצה לפניות החקיקה העדכניות, בין היתר בכל מה שנוגע להיבטי ניגוד העניינים, להיבטי מינויים ותקופות כהונה, להיבטים שנוגעים לבדיקת מידע פלילי על חברי מועצה או על האפשרות לשקול מידע פלילי בהקשרים האלה, תחולת דינים רלוונטיים על חברי מועצה

דני קורן:  זאת אומרת, למשל קביעה - כפי שנהוג בתבניות החקיקה העדכניות - שחוקים מסוימים שנוגעים לצינון, למתנות ודברים כאלה, חוקי טוהר מידות, יחולו גם על חברי מועצה

דני קורן:      הדברים הללו לקוחים מתבניות החקיקה העדכניות שנהוגות בחקיקה עדכנית שעוסקת במינויים, בניגודי עניינים ובסוגיות הללו

דני קורן:  יש הוראות שנוגעות לאופן עבודת המועצה, למשל אפשרות של חברי מועצה לבקש דיון בעניין מסוים

דני קורן:  דברים מסוג הזה

דני קורן:      החוק מציע גם להסמיך את השר, ראשית, לקבוע תגמול לחברי מועצה

דני קורן:  מדובר בתגמול המקובל על השתתפות בדיונים

דני קורן:  יש אפשרות לקבוע כאן גם תגמול מיוחד ליושב ראש ולסגן יושב ראש כאשר סגן היושב ראש יהיה, לפי הדרישות שלנו, בעל מומחיות חשבונאית פיננסית כאמור בחוק החברות הממשלתיות - היום ההוראה הזו לא קיימת – זאת נוכח חשיבות של התפקיד והאחריות המשמעותית שיש בו

דני קורן:       בנוסף מדובר בהסמכת התאגיד לבדוק מידע פלילי ביחס לבעלי תחנות או מי שפועלים מטעמו של התאגיד

דני קורן:  הסוגייה הזו היא משמעותית במיוחד לאחר כניסתו לתוקף של חוק המידע הפלילי

דני קורן:  בעצם היום התאגיד לא יכול לבדוק מידע פלילי לגבי מי שמבצעים פעילות מטעמו, בעלי תחנות וכולי, ובשים לב לעובדה שמדובר בסוגייה של הימורים, ההסמכה הזו היא חשובה במיוחד

דני קורן:  זו תוספת שהיא גם חשובה וגם דחופה מבחינת החוק

דני קורן:       מוצע גם, כפי שאמר השר, להגדיל את הסכום במסגרתו התאגיד רשאי להתקשר עם גופי הספורט לטובת הסכמי שיווק ותפעול נוכח ההבנה שהסכום הנוכחי בעניין הזה הוא לא מספק מבחינת צורכי התאגיד וההתנהלות השוטפת שלו בהקשרים האלה

דני קורן:      אלה בגדול העיקרים של החוק

דני קורן:  כמובן שיש עוד פרטים בסעיפים השונים אבל אלה העיקרים שמוצעים בחוק

אליהו (אלי) רביבו: אני מאוד מאוד מודה לך

אליהו (אלי) רביבו:  אנחנו נשמע בקצרה סקירה מנציגי משרד האוצר ונציגי משרד המשפטים

אליהו (אלי) רביבו:  סקירה עקרונית כללית לפני שאנחנו צוללים לחוק

אליהו (אלי) רביבו:  לאחר מכן תינתן רשות דיבור לחברי הכנסת

אליהו (אלי) רביבו:  נעשה איזשהו ריצ'רץ' כי יש כאן נציגים של איגודים שירצו להתייחס

אליהו (אלי) רביבו:      בבקשה, נציג משרד האוצר

יואב הכט: אגף התקציבים, משרד האוצר

יואב הכט:  בוקר טוב

יואב הכט:  כמו שהציג השר את הנושא, החוק הזה הוא חוק מאוד מאוד חשוב שבא לתקן מספר דברים באופן שבו מתנהלת המועצה להסדר ההימורים בספורט

יואב הכט:  כמובן שכחלק מהחוק באים לידי ביטוי העקרונות עליהם החליטה הממשלה, הקואליציה, בהסכמים לפיהם עוברות סמכויות להיות סמכויות בלעדיות של שר התרבות והספורט וחלק מהסמכויות שהיו סמכויות של שר האוצר עוברות להיות סמכויות משותפות כחלק מתפיסה שהמועצה חוזרת למשרד התרבות והספורט

יואב הכט:  בנוסף יש עוד כמה תיקונים כפי שהקריא אותם היועץ המשפטי של משרד התרבות והספורט

יואב הכט:      ככלל, אנחנו יכולים להגיד שהחוק בצורה הזו מבטא את ההסכמה הממשלתית לגבי הנושאים האלו

יואב הכט:  אנחנו חושבים שבתצורתו הנוכחית הוא חוק חשוב וחיובי

יואב הכט:  אנחנו גם נשמח שהוא יעבור כמה שיורת מוקדם כדי שעולם הספורט יוכל להתקדם ולקבל ודאות ומשרד התרבות והספורט יוכל לקדם את המדיניות שלו בצורה הטובה ביותר עם כל הכלים שיוכלו לעמוד בפניו

אליהו (אלי) רביבו: אני מודה לך

אליהו (אלי) רביבו:  משרד המשפטים

שרה גולד: שלום

שרה גולד:  יעוץ וחקיקה, משפט מינהל, משרד המשפטים

שרה גולד:  אנחנו עבדנו בתיאום ובשיתוף פעולה לכל אורך הדרך עם משרד התרבות והספורט

שרה גולד:  הצעת החוק בנוסח הנוכחי מתואמת איתנו ומקובלת עלינו

שרה גולד:  יש לנו הערות נקודתיות שנעלה בהמשך אבל ככלל, הדברים מקובלים עלינו

מכלוף מיקי זוהר: מה שנקרא, הגענו מוכנים

אחמד טיבי: אני מתנצל מראש כי יש לי דיון ביוזמתי בוועדת הבריאות ואני צריך לצאת לשם אבל אני אומר בקצרה כמה דברים לגבי חשיבות הנושא

אחמד טיבי:      אני רוצה לברך אותך על המעורבות שלך

אחמד טיבי:  לא תמיד שר מכיר את תחום הספורט

אחמד טיבי:  אתה בא גם מהעולם הזה ולכן אתה בא גם מהעולם הזה ולכן קל יותר לשוחח איתך

אליהו (אלי) רביבו: ייאמר לזכותו שכל נושא שהוא נוגע, זה ליבת החיים שלו

אחמד טיבי: כן

אחמד טיבי:  תגיד

אחמד טיבי:  רק אמרתי משהו טוב

מכלוף מיקי זוהר: אני מבקש למחות על המחמאה הזאת של חבר הכנסת טיבי

אחמד טיבי: האיש דואג לעתידו

מכלוף מיקי זוהר: ברגע זה ממש אין לי סיכוי להיבחר שוב בפריימריז

מכלוף מיקי זוהר:  אנא ממך

אחמד טיבי: האמת, זאת עובדה

אחמד טיבי:  אני כאן בגלל נושא מרכזי הספורט

אחמד טיבי:  המרכזים האלה בדרך כלל תומכים ישירות בקבוצות ואני מבין שהאוצר לא כל כך קואופרטיבי בנושא הזה של המשך תמיכה במרכזים

אחמד טיבי:  כל פגיעה במרכזים תפגע בקבוצות, ואגב, בעיקר בליגות הנמוכות

אחמד טיבי:  לכן אדוני השר, אני בטוח – וכך גם כל חברי הכנסת, אני לא מכיר חבר כנסת שעמדתו שונה בנושא הזה – ומקווה שהנושא הזה יוסכם בינך לבין משרד האוצר, שר האוצר

אחמד טיבי:  כאן זו ועדת כספים וזו עמדתי

אחמד טיבי:      אני הולך לוועדת הבריאות

מכלוף מיקי זוהר: חבר הכנסת טיבי, אני חושב שמבחינתך זו הזדמנות לאחל לשחקני הנבחרת, יהודים כערבים כאחד, שינצחו את המשחק בחצי הגמר ביום חמישי

מכלוף מיקי זוהר:  אני יודע שאתה מתלהב מהעובדה שרוב השערים שמובקעים, מובקעים על ידי חברינו מהמגזר הערבי, אבל אין שאלה שאנחנו מראים שאנחנו יכולים גם לחיות ביחד ולגם לנצח ביחד

אחמד טיבי: הלוואי שתגיד את זה על תחומים אחרים

אחמד טיבי:  האמת, אני מאוד מרוצה מההשתלבות של השחקנים הלא ערבים בנבחרת

אליהו (אלי) רביבו: תודה רבה לך חבר הכנסת אחמד טיבי

אליהו (אלי) רביבו:  אני מבקש להעביר את רשות הדיבור למנכ"ל המועצה להסדר הימורים בספורט, מר מאיר ברדוגו

אליהו (אלי) רביבו:  אמרתי שנוכל לשמוע את כולם ונשלב בין הדוברים

מאיר ארגוב: תודה רבה אדוני יושב ראש הוועדה

מאיר ארגוב:  ראשית, אני רוצה להודות לשר התרבות והספורט מר מיקי זוהר, שמעדות אישית אני יכול להעיד שמהיום הראשון שלו בתפקיד, ואפילו יום לפני שהוא נכנס באופן רשמי לתפקיד, הוא כבר היה כולו בעיצומה של עבודה על החוק הזה שאנחנו היום התכנסנו כולנו לדון בו

מאיר ארגוב:  הוא מבין את החשיבות של ה-טוטו לספורט הישראלי, הוא מבין את הפעילות של ה-טוטו והוא ציין שתי נקודות שבעצם מעידות

מאיר ארגוב:  השתתפתי בעשרות דיונים באולם הזה ובאולמות אחרים בכנסת ומעולם לא היטיב חבר כנסת לתאר את הנחיתות שנמצא בו ה-טוטו בשנים האחרונות ובכלל אל מול ההימורים הלא חוקיים שמאבדים שליטה בשנים האחרונות, הימורים שלפי דוח שלפי דוח מרכז המחקר והמידע של הכנסת כבר נמצאים בהיקפים של 19, 20 מיליארד שקלים

מכלוף מיקי זוהר: אני רוצה להוסיף עוד מילה על מה שאתה אומר

מכלוף מיקי זוהר:  לא רק שההימורים הלא חוקיים הולכים ומתגברים בהיקפים שלהם אלא הם כבר מתחילים לחלחל לתוך אירועי ספורט ומשפיעים על תוצאות ספורט

מכלוף מיקי זוהר:  אנחנו יודעים שבליגות הנמוכות, שגם עליהן יש הימורים לא חוקיים וגם לפעמים בליגות לא נמוכות, לפעמים יש מעורבות - והיו המון תחקירים על העניין הזה – בתוצאות ספורט משום שההימורים הלא חוקיים יודעים להשתלט גם על האירוע הזה

מכלוף מיקי זוהר:  לכן טוב שהזכרת גם את הנושא הזה

מאיר ארגוב: אני יכול גם לתת דוגמה

מאיר ארגוב:  למשל אירועים שבהם מעכבים פתיחה של משחקים או מפוצצים משחקים למשך מספר דקות

מאיר ארגוב:  לנו יש אינדיקציות שיש שם מעורבות של ארגוני פשע בהימורים לא חוקיים

מאיר ארגוב:  זה חודר ומחלחל ופוגע גם בספורט

מאיר ארגוב:  מי שחושב שאפשר להפריד ולנתק בין הימורים על ספורט לספורט, טועה

אליהו (אלי) רביבו: מה עם קידום הרעיון להקים איזשהו גוף משטרתי שיוכל לאכוף את זה?     

סימון דוידסון: בנושא של הגוף המשטרתי אני הגשתי שאילתה ועשינו כאן דיון

סימון דוידסון:  פנינו לשר לביטחון לאומי

אליהו (אלי) רביבו: תכף אתה ברשות דיבור ותוכל להתייחס

אליהו (אלי) רביבו:  אני אשמח לשמוע את גישת ועמדת המשרד לביטחון לאומי

מאיר ארגוב: ברשותך, אני אסיים

אליהו (אלי) רביבו: כן

אליהו (אלי) רביבו:  אתה נגעת בדבר שפתח אצלי משהו שאני דוגר עליו והיה לי חשוב לומר, אבל אתה ממשיך בדבריך

אליהו (אלי) רביבו:  רק נתתי להם חומר להתארגן

מאיר ארגוב: בעיקורן אנחנו כמובן חלק ולחלוטין מתואמים עם השר בכל מה שקשור לחקיקה הזאת

מאיר ארגוב:  בכל זאת אני מרגיש חובה – אני מניח שזה יעלה במהלך הדיונים, הגשנו את זה גם במסגרת ההסתייגויות שלנו להצעת החוק במסגרת הפרסום להערות הציבור – לומר שיש לנו שתי הסתייגויות עיקריות בנוגע לסעיף 8(ג) ו-8(ד) בחוק

מאיר ארגוב:  אנחנו חושבים שבנוסח הקיים הם סותרים האחד את השני

מאיר ארגוב:  אני חושב שאם אנחנו מתחברים לנושא של המאבק והנחיתות שלנו מול ההימורים הלא חוקיים, אני חושב שסעיף 8(ג) מעמיק את הבעיה ומציב אותנו בעמדת נחיתות עוד יותר גדולה אל מול ההימורים הלא חוקיים

מאיר ארגוב:  אני חושב שסעיף 8(ג) בנוסח הקיים רק יחזק את ההימורים הלא חוקיים

מאיר ארגוב:  סעיף 8(ד)     

אליהו (אלי) רביבו: למה? יש כאן החרגה

אליהו (אלי) רביבו:  היא מבהירה שהאדם שהשתתף בהימורים חוקיים

אליהו (אלי) רביבו:  היא מבהירה, חוקיים

אליהו (אלי) רביבו:  זה אומר שמה שלא חוקי, הוא לא

מאיר ארגוב: לא

מאיר ארגוב:  סעיף 8(ג) מדבר על הפרסים לציבור שאנחנו רשאים לתת ללקוחות שלנו

מאיר ארגוב:  אנחנו כבר היום בפרסים – והשר מכיר את זה היטב, את הסוגייה הזאת – נמצאים בעמדת נחיתות מאוד מאוד גדולה ביחס להימורים הלא חוקיים

מאיר ארגוב:  אנחנו מציעים את המוצר שלנו במחיר הרבה יותר גבוה לצרכן, ביחס להימורים הלא חוקיים ולכן הצרכנים מעדיפים ללכת להימורים הלא חוקיים

מאיר ארגוב:  אני בכוונה מפשט את העניין

מאיר ארגוב:  אנחנו צריכים להיות יותר אטרקטיביים ברמת המחיר של המוצר שלנו ללקוחות כדי להיות תחרותיים להימורים הלא חוקיים, אם אנחנו רוצים להיאבק בהימורים הלא חוקיים

מאיר ארגוב:  כרגע בהצעת החוק אנחנו רק מחמירים את המצב ואני חושב שבמסגרת הדיונים אצלך בוועדה, אדוני היושב ראש, אנחנו נצטרך לתקן את העניין הזה

מאיר ארגוב:       הסעיף הנוסף הוא 8(ד) בחוק

מאיר ארגוב:  נמצאת איתי סמנכ"לית השיווק של ה-טוטו, נמצאים כאן גם גופי הספורט

מאיר ארגוב:  אני חושב שבנוסח הקיים בו מגדירים מה הן המטרות לשמן אנחנו יכולים ורשאים לחתום הסכמי שיווק עם גופי ספורט, הן מטרות מוגבלות מאוד שכבר היום – נמצאים כאן נציגי גופי הספורט שאני חושב שיוכלו להעיד עדות ראשונה – מתקשים מאוד לספק את התמורה השיווקית

מאיר ארגוב:  אני יכול להעיד על מכתב שקיבלתי אתמול ממנכ"ל איגוד הכדור-יד שמספר לי שהוא מתקשה לעמוד במכסת השידורים

מאיר ארגוב:  זה לא תלוי בו אלא זה תלוי בגוף המשדר של המשחקים ולכן הוא לא יכול לתת לי את התמורות השיווקיות-התפעוליות כפי שהן מוגדרות בהסכמי השיווק

מאיר ארגוב:      לכן, אם אנחנו רוצים באמת לחלק ולתת את התמורה הנקובה כרגע בהצעת החוק, אנחנו צריכים לשנות את ההגדרה כך שלכולם יהיה יותר נוח ותהיה אפשרות לעשות את זה

מאיר ארגוב:  הכול כמובן בהתאם למטרות העסקיות שלנו

אליהו דלל: הכוונה להגדיל את התקציב?     

מאיר ארגוב: לא להגדיל את התקציב

מאיר ארגוב:  אני לא נוגע בהגדרת התקציב

מאיר ארגוב:  אלה סיכומים שהשר הגיע אליהם מול אגף התקציבים ואנחנו מקבלים את זה בהבנה ובהסכמה מלאה

מכלוף מיקי זוהר: אני מבקש להבהיר בעניין הזה שאני מתנגד לתוספת בהסכמי השיווק

מכלוף מיקי זוהר:  הסכמי השיווק של 73 מיליון שקלים, זה סכום שמניח את הדעת

אליהו (אלי) רביבו: הם כמעט הכפילו את עצמם

מכלוף מיקי זוהר: וזה גם סיכום אליו הגעתי עם האוצר

מאיר ארגוב: אדוני השר, כיום בחוק זה 70 מיליון שקלים

מכלוף מיקי זוהר: אני חושב שאלה היו 73, לא?     

מאיר ארגוב: 70

מכלוף מיקי זוהר: מה שכתוב

מכלוף מיקי זוהר:  אני זוכר 73 מיליון

משה פסל: אתה יכול להתייחס בבקשה ל-לייב בטינג? יהיה לייב בטינג?     

מאיר ארגוב: אני לא רוצה לדבר בשמו של השר

מאיר ארגוב:  אולי תשאל אותו

משה פסל: השר דיבר גם על היחסים וגם על ה-לייב בטינג

אליהו (אלי) רביבו: כבוד השר דיבר על ה-לייב בטינג הלא חוקי

אליהו (אלי) רביבו:  זה מה שיש היום

משה פסל: השאלה האם יהיה או עתיד להיות בהסדר ההימורים החוקי

מכלוף מיקי זוהר: אני יכול לענות על זה

מכלוף מיקי זוהר:  אני לא יודע לומר אם יהיה או לא ואני גם לא יודע אם תהיה השוואת יחסים אבל אני כן מתכוון לפעול מול שר האוצר להגיע להסכמה בנושא הזה

מכלוף מיקי זוהר:  כפי שציינתי גם בחוק, יש צורך בהסכמה ביני לבין שר האוצר כדי שהנושא יבוא לדיון כאן בוועדה

מכלוף מיקי זוהר:  אם אני ושר האוצר נסכים על עניין השוואת יחסים והימורים חיים, זה יגיע לדיון בוועדת הכספים, ייערך כאן דיון וועדת הכספים תחליט האם לאשר את זה או לא לאשר את זה

משה פסל: ברור

משה פסל:  זה לא במסגרת החוק

מכלוף מיקי זוהר: לא

מכלוף מיקי זוהר:  רק אם וכאשר אני והשר נגיע להסכמה שזה הדבר ששווה לדון עליו כאן בוועדת הכספים

אליהו (אלי) רביבו: אני חושב שלפני כן אדוני השר, אנחנו נצטרך ללמוד מה עתידות להיות ההשפעות ועד כמה זה באמת אמור למגר את עידוד המושג שנקרא לייב בטינג לפני שאנחנו רוצים לקדם את זה באופן חוקי

אליהו (אלי) רביבו:  יכול להיות שקידום באופן חוקי חושף עוד אוכלוסיות שלא הורגלו לכך ולאחר שהן יכירו את האופן החוקי באמצעות שיווקים ויחסי זכיות וכולי, הם יפנו לערוצים הלא חוקיים ובכך אנחנו מנסים להיאבק

משה פסל: ודאי

משה פסל:  יכול להיות שזה גם יעביר אנשים מההימורים הלא חוקיים להימורים החוקיים

אליהו (אלי) רביבו: נכון, אין ספק, ולכן תצטרך להיות עבודת מטה מקדימה

ולדימיר בליאק: צריך לנסח את זה בזהירות

מכלוף מיקי זוהר: אני אגיד משהו חשוב

מכלוף מיקי זוהר:  אני חושב שהיושב ראש נתן דגש חשוב

מכלוף מיקי זוהר:  זה באמת צריך להתחיל בדיון כאן בוועדת הכספים שתדון בנושא ובכלל תביע את עמדתה האם זה נכון או לא נכון

מכלוף מיקי זוהר:  זה צריך להיות מלווה במחקרים

ולדימיר בליאק: יש הרבה היבטים בנושא הזה

מכלוף מיקי זוהר: בדיוק

מכלוף מיקי זוהר:  זה צריך להיות מלווה במחקרים מעמיקים שבאמת יבררו את הבעיה

מכלוף מיקי זוהר:  לאחר מכן אם ועדת הכספים תביע את עמדתה באופן כזה שנראה לה סביר שנשקול את הדבר ברצינות, אז זה יעבור לשיח ביני לבין שר האוצר

מכלוף מיקי זוהר:  אם אני ושר האוצר נסכים על זה, זה יכול לחזור לדיוני הוועדה באופן רחב יותר ומעמיק יותר על מנת באמת לקבל החלטה, כן או לא

מכלוף מיקי זוהר:  זה באמת מסלול נכון ואני חושב שכדאי לאמץ את ההצעה

אליהו (אלי) רביבו: אני אצפה שלפני שתהליך הבדיקה בינך לבין שר האוצר יתקיים, תצטרך להיות עבודה מקדימה

מכלוף מיקי זוהר: זה מה שאמרתי

אליהו (אלי) רביבו: היועצת המשפטית 

תמר סלע: הערה קטנה בעניין הזה שבמובן מסוים כן קשור גם להיבט שעולה כאן בהצעת החוק וזה שינוי הוועדה המאשרת

תמר סלע:  מוצע כאן לשנות את הוועדה שמאשרת את תוכניות ההימורים

תמר סלע:  היום זאת ועדת החינוך, התרבות והספורט

משה פסל: נכון, וזה עובר לכספים

תמר סלע: לפי הצעת החוק, שיש בזה גם היגיון מסוים לאור העובדה שיש שיקולים שונים ומורכבים בהקשר של תוכניות ההימורים והפרמטרים, מצד אחד עידוד התמכרות, מצד שני אולי פיקוח על ההימורים החוקיים ושזה לא ייכנס להימורים הלא חוקיים ומצד שלישי אולי לא להגדיל את שוק ההימורים באופן כללי כאשר זו גם הגישה של משרד האוצר שהייתה ברפורמה הקודמת

משה פסל: לכן הוועדה המאשרת תהיה מה?     

תמר סלע: פה מוצע שזאת תהיה ועדת הכספים וזו סוגייה לדיון כי השיקולים ששוקלים - - -     

מכלוף מיקי זוהר: זאת סוגייה לדיון, צודקת

מכלוף מיקי זוהר:  אני חושב שחברי ועדת הכספים יצטרכו להכריע שהנושא צריך להיות דווקא כאן בוועדת הכספים משום שאני סברתי שוועדת הכספים היא המקום הנכון לדון בנושא הזה

מכלוף מיקי זוהר:  אין שום מניעה לקיים דיון בנושא הזה גם בוועדת החינוך אבל ההצבעה וההכרעה לעניות דעתי צריכה להיות בוועדת הכספים משום שוועדת הכספים עוסקת בעניינים הרחבים יותר, בנושאים שגם קשורים להשלכות רוחביות, בנושאים כלכליים-חברתיים

מכלוף מיקי זוהר:  לכן סברתי שהמקום הנכון הוא דווקא ועדת הכספים

תמר סלע: זה יגיע לדיון כשנגיע לסעיף עצמו

אליהו (אלי) רביבו: לגישתי נכון יהיה שמי שהולך להצביע בקצה, שזו ועדת הכספים, גם דיוני העומק המקדימים יתנהלו כאן ולא בוועדות אחרות כדי שלא יהיה נתק באינפורמציה ובשיח שחברי הכנסת אמורים להצביע על הקצה שלו

מאיר ארגוב: אני אסיים, אחדד ואומר שאין לנו שום בקשה או רצון להגדיל את 70 מיליון השקלים

מאיר ארגוב:  זה כמובן הוסכם בין השר לבין משרד האוצר ואנחנו כמובן בעד הסכום הזה אבל על מנת שהסכום הזה יהיה לו תוקף ומשמעות ולא עוד מספר בהצעת החוק שיהיה קשה לממש, אנחנו חושבים שצריך לדון בהגדרה, במטרות לשמן אפשר לחתום את אותם הסכמי שיווק ואני מניח שיינתן לזה ביטוי בהמשך הדיונים בוועדה

אליהו (אלי) רביבו: הקשבנו

אליהו (אלי) רביבו:  כבוד השר ביטא את עמדתו באופן ברור

אליהו (אלי) רביבו:  ככל שנידרש, נדון בזה

אליהו (אלי) רביבו:      חברת הכנסת מיכל שיר סגמן, בבקשה

מיכל שיר סגמן: קודם אני רוצה לשאול לגבי הוועדות ולאחר מכן אני אשאל שאלה נוספת

מיכל שיר סגמן:  לגבי הוועדות

מיכל שיר סגמן:  אפשר להגיד את זה כמעט על כל נושא לגבי ועדת כספים, אם יש ועדות שעוסקות בחוק

מיכל שיר סגמן:  אני באמת שואלת כדי להבין

מיכל שיר סגמן:  אם יש ועדות שמכירות את החוק, מכירות את החוק הקודם, מכירות את הנושא הזה לעומק, ועדות שבזה הן עוסקות, אז למה דווקא ועדת הכספים? אני לא באה להטריל אלא אני שואלת באמת

אליהו (אלי) רביבו: היא שואלת שאלה עניינית

אליהו דלל: שאלה עניינית, גם התשובה עניינית

אליהו דלל:  מדובר בנושא כלכלי

אליהו (אלי) רביבו: לשר יש עמדה

אליהו (אלי) רביבו:  ההשלכות הן רחבות מאוד

מיכל שיר סגמן: לכל הצעת חוק יש היבטים כלכליים

משה פסל: כן, אבל כאן זה נושא כלכלי גרידא

מכלוף מיקי זוהר: אני רוצה לענות

מכלוף מיקי זוהר:  אני חושב שהתשובה שלי תספק אותך

מכלוף מיקי זוהר:  נכון להיום המועצה להסדר הימורים בספורט מטפלת במחזור כלכלי של 3

מכלוף מיקי זוהר: 6 מיליארד שקלים

מכלוף מיקי זוהר:  אלה סכומים שהם יחסית לא קורים בכל נושא ונושא

מכלוף מיקי זוהר:  הוספתי והדגשתי שההימורים הלא חוקיים כנראה הם פי שניים מהמחזור הנוכחי, אם לא יותר

מכלוף מיקי זוהר:  זה אומר שבמצטבר יכול להיות שהדיונים שיהיו בוועדת הכספים יהיו על 10 מיליארד שקלים

מכלוף מיקי זוהר:  אני חושב שבסדר גודל כזה מוטב שזה יתקיים בוועדה שאמונה על הנושאים הכלכליים של מדינת ישראל

מכלוף מיקי זוהר:  זה פעם אחת

מכלוף מיקי זוהר:  פעם שנייה, אין שאלה שאם יש שאלות חברתיות בכל מה שקשור להשלכות הרוחב של ההימורים בישראל, התמכרויות, פגיעה במשפחות, הרס בתים, נוער, זה דבר שעדיין יכול להתקיים בוועדת החינוך כדיון

מכלוף מיקי זוהר:  יהיו שם דיונים, יהיו שם נושאים, אני אבוא, אני אדבר, אני אשמע אבל ההכרעות בנושא של החוק הזה, לעניות דעתי צריכות להיות בוועדת הכספים בגלל המשמעויות הכלכליות הרחבות מאוד שיש כאן וזו הסיבה שביקשתי שזה יהיה בוועדת הכספים, כי יש כאן מספרים שכמעט בכלל הם לא נמצאים בנושאים נוספים

מכלוף מיקי זוהר:  יש כמה נושאים שמגיעים לסכומים האלה אבל 10 מיליארד שקלים שקשורים לנושא אחד, אני חושב שצריך להיות נדון בוועדת הכספים

מכלוף מיקי זוהר:  זו הסיבה

מיכל שיר סגמן: בסדר

מיכל שיר סגמן:  שאלה נוספת

מיכל שיר סגמן:  בסעיף 2(2) היה ייצוג לנשים והבנתי שהסעיף הזה הוסר לחלוטין

מכלוף מיקי זוהר: להיפך

מכלוף מיקי זוהר:  אדוני היועץ המשפטי

דני קורן: לא

דני קורן:  אנחנו מחילים במתכונת הנוכחית את כלל ההוראות שיש בחוק החברות הממשלתיות בכל מיני הקשרים

דני קורן:  בין השאר יש שם הוראות שנוגעות לייצוג הולם והן יחולו

דני קורן:  המחשבה הייתה שנכון להחיל את הוראות חוק החברות הממשלתיות גם לגבי ייצוג הולם וגם לגבי דברים אחרים

מכלוף מיקי זוהר: בדיוק

מכלוף מיקי זוהר:  ממש ההיפך

אליהו דלל: זאת אומרת, אין ירידה בייצוג

מיכל שיר סגמן: יש עלייה?     

מכלוף מיקי זוהר: שמרנו על ייצוג נשים בדיוק בהתאם לכל חוק החברות הקיים

מיכל שיר סגמן: היחס גדל כי מספר החברים גדל?      

מכלוף מיקי זוהר: כן

אליהו (אלי) רביבו: המספר גדל ולא היחס

מכלוף מיקי זוהר: מספר החברות בוועדה יגדל כפי שמספר החברים גדל

מכלוף מיקי זוהר:  אתה רוצה לומר את המספר?     

דני קורן: חוק החברות הממשלתיות מדבר על חובה של ייצוג הולם

דני קורן:  הוא לא מדבר על קביעה מספרית בהקשר הזה

דני קורן:  כיוון ששינינו את הרכב המועצה ואנחנו גם לא הולכים עכשיו לקבוצות - במודל הקודם היה שמכל אחת מהקבוצות, תהיה לפחות אישה אחת ועכשיו יש לנו שלושה חברים במקום אחד, שני חברים במקום שני ושישה חברים נציגי ציבור

דני קורן:  המחשבה הייתה שנכון להחיל בהקשר הזה, כמו בהקשרים אחרים, את ההוראות שיש בחוק החברות הממשלתיות על ייצוג הולם שנכונות לכל החברות הממשלתיות, לכל התאגידים הציבוריים ויחולו גם כאן

מיכל שיר סגמן: אם אנחנו מדברים על מועצה של 11 חברים, כמה נשים?     

מכלוף מיקי זוהר: אני חושב ש-30 אחוזים

תמר סלע: ההוראות של חוק החברות הממשלתיות חלו גם קודם כי זה תאגיד שהוקם בחוק

תמר סלע:  זאת אומרת, אין כאן שינוי

תמר סלע:  אלה הוראות של ייצוג הולם שמחייבות לעשות ככל הניתן שיהיה ייצוג הולם ושוויון בין המינים

תמר סלע:  זה לא מחייב

תמר סלע:  החוק הקיים מחייב אישה אחת לפי כל פסקה

תמר סלע:  בכל זאת זה יותר חזק

תמר סלע:  אי אפשר להגיד שזה נשאר בדיוק אותו הדבר

מיכל שיר סגמן: לכן שאלתי למה הוציאו את הסעיף

תמר סלע: יש הוראה כללית של ייצוג הולם

תמר סלע:  את ההוראה המחייבת מציעים כאן למחוק

מכלוף מיקי זוהר: אני מבקש לעקוב אחרי המינויים ולהחמיא לי או חלילה לבקר אותי על אי מינוי ראוי של מספר נשים

מכלוף מיקי זוהר:  אני מניח שהנושא הזה, לפחות מבחינתי, יהיה מכובד מאוד

מכלוף מיקי זוהר:  זה דבר שגם לי באופן אישי הוא מאוד חשוב

מיכל שיר סגמן: כן, אבל אני לא חוששת ממך אלא אני חוששת משרים אחרים

מיכל שיר סגמן:  אתה יודע, החוק הוא לא רק החוק שלך אלא הוא חוק שהוא בלי קשר לשר

מיכל שיר סגמן:  אני רוצה לוודא שייצוג נשים הולם נמצא שם למרות שהסעיף הזה הוסר

דני קורן: אני כן אומר שהמחשבה הייתה שנכון להתייחס להוראות שיש בחוק החברות הממשלתיות לגבי ייצוג הולם שהן לא קובעות הוראה מספרית אבל הן מחייבות, שיינתן ביטוי לייצוג הולם גם לנשים וגם למגזרים אחרים

מיכל שיר סגמן: אבל אם הוא לא אומר מה זה ייצוג אומר, מה זה עוזר לי? יכול להיות שבעיני שר אחד ייצוג הולם זה אפס ואצל אחר ייצוג הולם הוא 10

דני קורן: לא

דני קורן:  ייצוג הולם לא יכול להיות אפס וגם ועדת גילאור שבודקת את המינויים נותנת את דעתה במסגרת החלטות על אישור מינויים לשאלת ייצוג הולם, גם לנשים וגם לקבוצות אחרות שזכאיות לייצוג הולם לפי חוק החברות הממשלתיות

דני קורן:  העניין הזה נבחן ובמקרים שבהם אין די ייצוג הולם, ועדת גילאור גם יודעת לא לאשר מינויים או לדרוש

סימון דוידסון: למה זה לא בחוק?      

מיכל שיר סגמן: זה לא שזה לא בחוק אלא זה הוסר מהחוק

מיכל שיר סגמן:  לכן אני שואלת למה זה הוסר ולמה אי אפשר פשוט להשאיר את הסעיף הזה

דני קורן: הסיבה שזה הוסר היא כי היינו במקור של שבעה חברים שנאמר שמכל אחד משלושת הסקטורים תהיה אישה

דני קורן:  כלומר, שלוש נשים בלבד

מיכל שיר סגמן: מתוך שבעה

מיכל שיר סגמן:  אם יש 11, בוא נרשום בחוק חמש

דני קורן: זו החלטה שאפשר לקבל אותה

דני קורן:  אנחנו חשבנו שנכון כרגע ללכת למודל הכללי שקיים בהקשר הזה שמתייחס גם לייצוג הולם של נשים וגם של קבוצות אחרות שזכאיות לייצוג הולם

מיכל שיר סגמן: עוד שאלה לגבי ראש המועצה

מיכל שיר סגמן:  מאחר ויש לו זכות, הוא בעצם כמו עוד חבר מועצה

מיכל שיר סגמן:  הבנתי שאם יש תיקו, המשקל שלו הוא זה שיכריע

מיכל שיר סגמן:  כלומר, יש לו הרבה מאוד כוח וסמכות

מיכל שיר סגמן:  האם אפשר לתת לו עוד גורם של בקרה לצורך העניין? בחוק כתוב שהשרים הם אלה שיסמיכו אותו

מיכל שיר סגמן:  השאלה אם אין מקום להתייעצות נוספת על מי יהיה היושב ראש

מיכל שיר סגמן:  כלומר, עוד בקרה מי יהיה היושב ראש ועוד בקרה על הכוח שיש לו

דני קורן: לגבי כל נציגי הציבור, נדרשת התייעצות עם המועצה הלאומית לספורט לגביהם וכל נציגי הציבור – כולל יושב ראש וסגן יושב ראש – צריכים לעבור את ועדת גילאור כאשר הדרישות לפי חוק החברות הממשלתיות ליושב ראש הן

דני קורן:  בהקשר הזה

דני קורן:  לגבי העניין של הקול הכפול בהצבעה, שוב, זה חלק מההתאמות שעשינו

מיכל שיר סגמן: אין לי בעיה שיש לו את הסמכות הזאת

מיכל שיר סגמן:  אני רק אומרת שמאחר שיש לו את הסמכות, לתת עוד בקרה על מי האיש

דני קורן: גם בעניין הזה, זאת הוראה מקובלת בחקיקה עדכנית כדי להבטיח שבמצב של שוויון קולות, יהיה כלל הכרעה

מיכל שיר סגמן: עם זה אני מסכימה

מיכל שיר סגמן:  לא זאת הייתה ההסתייגות שלי

מיכל שיר סגמן:       שאלה אחרונה

מיכל שיר סגמן:  למה מגדילים את תקציב הפרסום?     

מכלוף מיקי זוהר: השיווק

מכלוף מיקי זוהר:  תקציב השיווק, רובו ככולו, ילך לקבוצות הספורט

מכלוף מיקי זוהר:  למשל, סתם דוגמה, יש את ליגת העל בכדורגל וליגת העל בכדורסל, גם ליגה לאומית בכדורגל – לא בטוח לגבי ליגה לאומית בכדורסל - והם בדרך כלל מקבלים הסכמי שיווק

מכלוף מיקי זוהר:  זאת אומרת, הם קוראים לליגה ליגת ווינר או משהו שכזה

מכלוף מיקי זוהר:  כתוצאה מזה הכסף של השיווק הולך למינהלות שמנהלות את הקבוצות ואז הקבוצות מקבלות את החלק שלהן

מכלוף מיקי זוהר:  כאשר אנחנו מדברים על 70 מיליון שקלים, זה בעצם דה פקטו 70 מיליון שקלים לעולם הספורט שמחזק את הקבוצות המקצועניות

מכלוף מיקי זוהר:  זה נותן להן תקציבים יותר גדולים

מכלוף מיקי זוהר:  זה אומר שהקבוצות שלהן יותר חזקות ויותר טובות

מכלוף מיקי זוהר:  זו הסיבה שהגדלנו את הסכמי השיווק

מכלוף מיקי זוהר:  אני חייב לומר שרציתי להגדיל אותם הרבה יותר

מכלוף מיקי זוהר:  רציתי שיהיו סכומים של 150 מיליון שקלים, אבל בהסכם אליו הגעתי עם משרד האוצר סיכמתי על 70 מיליון שקלים

מכלוף מיקי זוהר:  סיכמנו על 70 מיליון שקלים ואני עומד בסיכומים על אף שרציתי הרבה יותר

מאיר ארגוב: אני רוצה לחדד את הדברים שאמר השר

מאיר ארגוב:  זה לא תקציב השיווק אלא זה תקציב הסכמי השיווק עם גופי ספורט

מיכל שיר סגמן: זה משהו אחר

מאיר ארגוב: זה משהו אחר

מאיר ארגוב:  זה לא תקציב השיווק של ה-טוטו

מאיר ארגוב:  זה תקציב הסכמי השיווק

מיכל שיר סגמן: לכן השאלה שלי הייתה

מיכל שיר סגמן:  שאלתי למה צריך להעלות תקציב של שיווק

מכלוף מיקי זוהר: ל-טוטו יש גם את החלק הפרסומי

מאיר ארגוב: בדיוק כמו שאמר השר, וזה מתחבר גם לדברים שאני אמרתי, על מנת לאפשר המשך פיתוח הליגות, שדרוג הליגות, קידום הליגות, יש צורך בתקציבים

מאיר ארגוב:  אנחנו הצענו שזה יבוא מהתקציב של הסכמי השיווק אבל - זה מתחבר לדברים שאני הצגתי - ההגדרה כיום בחוק היא מאוד מאוד מצומצמת כדי שאפשר יהיה לעשות שימוש אמיתי בתקציב הזה לטובת המטרות הללו

סימון דוידסון: לא נשכח שהספורט הישראלי זה לא רק ליגת העל וליגה שנייה

מאיר ארגוב: הסכמי השיווק הם לא רק עם ליגת העל

מאיר ארגוב:  נמצא כאן יושב ראש מינהלת ליגה הלאומית בכדורגל

מאיר ארגוב:  גם לו יש הסכם שיווק

סימון דוידסון: מדובר כאן על ליגה ראשונה ועל ליגה שנייה

אליהו (אלי) רביבו: חבר הכנסת דוידסון, אני מבין מאיזה כאב ותסכול אתה מדבר

אליהו (אלי) רביבו:  מיד תהיה ברשות דיבור

אליהו (אלי) רביבו:  תודה רבה חברת הכנסת שיר

אליהו (אלי) רביבו:  אני רוצה שוב לחדד ולומר שכל עניין הגדלת התקציב להסכמי השיווק זה אחד מהכלים שאמורים לסייע למועצה להיאבק בהימורים הלא חוקיים

תמר סלע: אני לא יודעת אם כרגע זה מנוסח ומאפשר את זה

סימון דוידסון: זה לא עוזר למאבק בהימורים הלא חוקיים

תמר סלע:  לכן אנחנו בודקים את זה, כדי לראות שזה מנוסח

סימון דוידסון: תן לי לומר משפט

אליהו (אלי) רביבו: אל תאמר משפט

אליהו (אלי) רביבו:  קבל עכשיו את רשות הדיבור

אליהו (אלי) רביבו:  אני רואה מה זה עושה לך

סימון דוידסון: למדתי השבוע שלכל משפט שאני אומר בכנסת, אני צריך לעשות גילוי נאות

סימון דוידסון:  אני הייתי יושב ראש איגוד השחייה, הייתי חבר ועד אולימפי, כל חיי עסקתי בספורט, עסקתי עם, מול ולצד כל האנשים שנמצאים כאן בספורט הישראלי

סימון דוידסון:  אני שם את זה על השולחן

סימון דוידסון:      צריך להבין דבר אחד

סימון דוידסון:  בשנת 2019 קרה דבר שעשה רע לספורט הישראלי

סימון דוידסון:  גם משרד הספורט מבין שהחוק שהעבירו ב-2019 וכל השיטה של העברת כספים לספורט הישראלי - - -     

אליהו (אלי) רביבו: האמירה, נדמה לי שזה קצת יומרני

אליהו (אלי) רביבו:  גם משרד הספורט יודע שזה רע

אליהו (אלי) רביבו:  השינוי שהתבצע ב-2019 התבצע בחסות ובקידום מי שהייתה שר התרבות והספורט

אליהו (אלי) רביבו:  זה לא שהם יודעים

סימון דוידסון: בסדר, אבל בחיים עושים טעויות

משה פסל: משרד הספורט כאן

משה פסל:  משרד הספורט יכול לייצג את עצמו

אליהו (אלי) רביבו: משרד הספורט כאן והוא יוכל להציג את עמדותיו ולהתגונן

אליהו (אלי) רביבו:  תאמר את עמדתך

סימון דוידסון: מה שקרה ב-2019, אני אסביר לך כדי שתבין, זה ששינו את כל צינור העברת הכספים לספורט הישראלי, צינור שהיה יוצא מהכלל מסודר, מאורגן ובזמן לכל האגודות, האיגודים, המרכזים והספורט הישראלי

סימון דוידסון:  הצינור היה ה-טוטו והצינור היה מעולה

סימון דוידסון:  ב-1 בחודש קיבלו את הכסף, ידעו כמה כסף הולכים לקבל, באיזה תאריכים יקבלו אותו

סימון דוידסון:  צריך להבין שאגודה בקריית שמונה שמנהלת אותה ציפורה בן שושן, שיש לה 50 ספורטאים באגודה ואין לה אפילו משרד, לא יודעת להתנהל מול משרד הספורט ומול האוצר ולא יודעת איך להתנהל מול הכללים שהלכו והפכו להיות כבדים יותר

אליהו (אלי) רביבו: יש לך כאן קונצנזוס

אליהו (אלי) רביבו:  אנחנו ממש מבינים את מה שאתה אומר

אליהו (אלי) רביבו:  אנחנו ניאלץ להתמודד עם זה ולתת לזה מענה

אליהו (אלי) רביבו:  אתה צודק

סימון דוידסון: יש לנו כאן הסתייגויות שהגיש ולדימיר ואנחנו נדבר על זה

סימון דוידסון:  מה שקרה זה שבשלוש השנים האחרונות נסגרו כ-150 אגודות ספורט בגלל הקשיים שנוצרו במשך השנים מ-2019

סימון דוידסון:  הייתה הוראת שעה

סימון דוידסון:  הוראת השעה קבעה שעדיין אגודות יוכלו לקבל דרך ה-טוטו וכל השאר צריכים להתמודד דרך משרד הספורט

סימון דוידסון:      חבר'ה, תבינו שאגודות קטנות לא יכולות להתמודד

סימון דוידסון:  זאת פגיעה בפריפריה, זאת פגיעה דווקא באגודות החלשות

סימון דוידסון:  כשאתם מדברים על 70 מיליון שקלים הסכמי שיווק, זה נהדר, אבל זה לליגת העל ולליגת המשנה בכדורסל

סימון דוידסון:  זה לא לאגודת שחייה או כדור מים או כדוריד או כדור עף או טניס שולחן שנמצאים במדינת ישראל

סימון דוידסון:  פעם אחת הם לא מקבלים את הכסף בזמן, תנסו אתם לנהל עסק בלי לדעת מתי יגיע הכסף, כמה אתה תקבל, איך אתה יכול לסגור מתקנים, איך אתה בכלל יכול להסתכל קדימה

סימון דוידסון:  אתה לא יכול

סימון דוידסון:        ואז לאן מגיעים כל המסכנים האלה? למרכזים

סימון דוידסון:  אני אספר לכם שבתקופת הקורונה המרכזים הצילו 80 אחוזים מהספורט הישראלי כי הם היחידים שיכלו לעזור, לשלם למאמן משכורת, לשלם למדריך משכורת

סימון דוידסון:  מדובר על כסף קטן אבל בשביל האגודות זה כסף ענק

סימון דוידסון:  בלי הכסף הזה הם לא יכולים לשרוד

סימון דוידסון:       הדבר הזה חייב להשתנות

סימון דוידסון:  חייבים להחזיר חזרה את מה שהיה לפני 2019

סימון דוידסון:  משרד האוצר לא מבין מה זה ספורט ישראלי, מה זה לנהל אגודת ספורט, מה זה שאין לך לשלם משכורת למאמן, מה זה שאתה אומר לילד שהוא לא יכול להתאמן כי לקחו את המתקן כי אין לך 2,000 שקלים לשלם עבור המתקן

סימון דוידסון:  אותם זה לא מענין

סימון דוידסון:  אנחנו גם כך במצוקה במדינת ישראל, אנחנו במספר הכי נמוך ב-OECD של מספר הספורטאים באיגודי הספורט, כ-1

סימון דוידסון: 2 אחוז מהמדינה

סימון דוידסון:  במדינות מתוקנות זה 20, 25 אחוזים

סימון דוידסון:  כל זה כי קשה

סימון דוידסון:  תבינו כולם שלספורט הישראלי בסוף מגיעים 260, 270 מיליון שקלים

סימון דוידסון:  זה מה שמגיע לאיגודים

סימון דוידסון:  לספיישל אולימפיק, לפארה אולימפיק

סימון דוידסון:  זה מה שמגיע

סימון דוידסון:  זה הכסף

סימון דוידסון:  זאת בדיחה

סימון דוידסון:  העברנו תקציב עכשיו, נכון אדוני היושב ראש? שמעת את הסכומים

סימון דוידסון:  מה שמגיע בסוף לאיגודי הספורט, אלה 260 מיליון שקלים

סימון דוידסון:  בדיחה עצובה

סימון דוידסון:      כואב לי על זה כי כל החיים עסקתי בזה

סימון דוידסון:  אני יודע מה הספורט עושה לילד בחברה הערבית, בחברה המוחלשת, איך הוא מוציא אותו מסמים, מאלכוהול, מפשע

סימון דוידסון:  אני יודע איזו מסגרת מהווה הספורט

סימון דוידסון:  כל הזמן להקשות, בירוקרטיה, אתם לא מבינים בכלל מה זה אגודה

סימון דוידסון:  הדבר הזה, חייבים להפסיק את זה

סימון דוידסון:  שלפחות יקבלו את הגרושים שלהם בזמן ובצורה מסודרת

אליהו (אלי) רביבו: ביטאת היטב את עמדתך

סימון דוידסון: משפט אחרון

סימון דוידסון:  מתחילת השנה המרכזים לא קיבלו כסף

סימון דוידסון:  אתם יודעים מה קורה בעקבות זה? עוד 50 אגודות נסגרו כי אין להם למי לפנות ואף אחד לא מבין את זה

סימון דוידסון:  אני מדבר מדם לבי

סימון דוידסון:  זה לא פופוליזם אלא מדם לבי

סימון דוידסון:  הדבר הזה נפסק ואני אלחם על זה עם שאר חבריי כי כולם מבינים מה הספורט עושה למדינת ישראל וכמה הוא חשוב

סימון דוידסון:  אנחנו לא ניתן לזה להמשיך

סימון דוידסון:  לא ניתן לזה להמשיך

סימון דוידסון:       משפט אחרון בנושא הימורים בלתי חוקיים, מר ברדוגו

סימון דוידסון:  היית בוועדה, דיברנו, אתה אפילו הסכמת לממן את היחידה המשטרתית או לעזור

סימון דוידסון:  אדוני היושב ראש, אני אקרא לך משפט אחרי דיונים שעשיתי וגם שאילתה שהגשתי

סימון דוידסון:       בשנת 2016 התקבלה החלטה מספר 1,092, החלטת ממשלה, שסעיף 9 קבע שיש להקים יחידת אכיפה משולבת למאבק בהימורים הלא חוקיים

סימון דוידסון:  יחידה זו טרם קמה למרותש בדיון שנערך בכנסת ביוני 2022 הודיע משרד האוצר שהתקציב עודנו שמור וממתין לשימוש

סימון דוידסון:  עד היום לא קיבלתי תשובה מהשר בן גביר

סימון דוידסון:  אני רודף אחרי המשרד שלו, אני לא יודע אם הם כאן

אליהו (אלי) רביבו: נמצאים

אליהו (אלי) רביבו:  מיד הם יתייחסו

סימון דוידסון: אם אתם רוצים לנסות לעצור את ההימורים הבלתי חוקיים, תתחילו לזוז כי הכסף קיים, יש החלטה אבל אתם לא עושים עם זה כלום

סימון דוידסון:  תודה

אליהו (אלי) רביבו: מיד נציגי משרד לביטחון לאומי יתייחסו

אליהו (אלי) רביבו:  אני מודה לך

אליהו (אלי) רביבו:  אני רק מבקש לעשות גם צדק ולשקף את המגבלות שהיו בקונסטלציה הקודמת

אליהו (אלי) רביבו:  העברות, בזמנו כשזה עבר ל-טוטו, היו תלויות הכנסות וההסדר היום בא ונותן הקצאה מוגדרת וברורה שלא תלויית הכנסות ורווחים והיא זורמת כצינור ישיר מהאוצר

אליהו (אלי) רביבו:  לצד כל מה שאני אומר כרגע, אני פונה לאוצר ואני מבקש את ההתייחסות שלכם וגם של משרד התרבות

אליהו (אלי) רביבו:  משרד האוצר אמון על העברת ההקצאות והתמיכות

אליהו (אלי) רביבו:  אנחנו יודעים שלא הייתה כוונת מכוון בשינוי הקונסטלציה להעביר את זה לאוצר ואז האוצר מעביר את ההקצאות והתמיכות

אליהו (אלי) רביבו:  לא הייתה כוונה רעה להכשיל ולמוטט אגודות

אליהו (אלי) רביבו:  אתה מדבר על נושא שהוא כאוב

אליהו (אלי) רביבו:  אגב, גם מי שעוד לא התמוטט, הוא מרגיש את הכאב, את התסכול ואת הירידה בפעילות והרבה פעמים מדובר במי שמתפעל ועומד מאחורי הקלעים, אנשים שמגיעים עם הנשמה והם עושים את זה מתוך שליחות כי ביזנס גדול אין באזורים האלה

סימון דוידסון: בספורט תחרותי לא מרוויחים אלא רק מפסידים

משה פסל: כבוד היושב ראש, אני חושב שאם נכונים הנתונים שסימון אומר כאן, שנסגרו 150 אגודות, חייבים לתת את הדעת על הנושא הזה

משה פסל:  משהו כאן לא עובד טוב

משה פסל:  אני מבקש את ההתייחסות גם של משרד הספורט

אליהו (אלי) רביבו: אני לא בטוח שבאמת כל מי שקרס, קרס רק בגלל שמסלולי העברות התמיכות וההקצאות לא הועברו בזמן אבל אין ספק שיש להם חלק

משה פסל: 150 אגודות, זה מספר עצום

קריאה: הרוב הם בפריפריה

משה פסל: חייבים לתת את הדעת על כך, גם משרד האוצר וגם משרד התרבות והספורט

אליהו (אלי) רביבו: לא כרגע

אליהו (אלי) רביבו:  אני דורש גם ממשרד האוצר - אתה צודק – וגם ממשרד התרבות והספורט להתייחס ולתת לנו ערובות איך באמת תהליכי הזרימה של מי שאמור לקבל, יודע מתי הוא מקבל, כמה הוא מקבל, ממי הוא מקבל כדי שהוא ידע איך לכלכל את צעדיו ולהיות רציני כלפי מי שהוא שוכר את שירותיו

אליהו (אלי) רביבו:  אם בן אדם מעסיק מאמן והמאמן לא בטוח שהוא יקבל את השכר שלו, הוא יחפש מקור תעסוקה אחר

אליהו (אלי) רביבו:  אנחנו באמת לא רוצים למוטט אותם

אליהו (אלי) רביבו:  גם אם מגיע, ומגיע מאוחר מדי, זה לא שווה

אליהו (אלי) רביבו:  אם יש לכם כרגע אפשרות להתייחס, תתייחסו

אליהו (אלי) רביבו:  אם לא ואתם צריכים לארגן את עצמכם, אני אעביר את רשות הדיבור לחברי הכנסת

אריאל אטיאס: הייתי שמח להתייחס

אריאל אטיאס:  סמנכ"ל תקצוב, תכנון ואסטרטגיה, משרד התרבות והספורט

אריאל אטיאס:  אני רוצה להגיד שמבחינת המשרד הרפורמה היא רפורמה טובה אבל היא לא מושלמת

אליהו (אלי) רביבו: אתה מדבר על המסלול של 2019?     

אריאל אטיאס: כן

אריאל אטיאס:  אני רוצה לפרט

אליהו (אלי) רביבו: תתייחס בבקשה מה להבנתך הולך להסתדר עכשיו ברפורמה החדשה

אריאל אטיאס: אני רוצה להתייחס לכלל הרפורמה ולהגיד איפה יש בעיות ואנחנו חושבים שצריך לתקן

אריאל אטיאס:  ברפורמה היו לא מעט שינויים

אריאל אטיאס:  המתקנים מבוצעים על ידי המשרד והם מבוצעים בצורה טובה, בצורה מאוד מאוד טובה, השטח מראה את זה, הביצועים גדלו, הוצאת המזומנים גדלה, כאשר אנחנו חושבים שהרפורמה בסוגיית המתקנים הייתה מאוד מאוד טובה

אריאל אטיאס:  גם בסוגיית האיגודים היא הייתה טובה

אליהו (אלי) רביבו: תסביר בבקשה

אליהו (אלי) רביבו:  אני מבקש שתפרט לי את מה שהסברת

סימון דוידסון: אתה מדבר על הוראת שעה

אריאל אטיאס: אני רוצה להתייחס לכל הרפורמה כי נאמר כאן שהרפורמה היא בעייתית

אריאל אטיאס:  אם אנחנו רוצים לגעת במה שסימון אמר, איפה הבעיה? אלה האגודות הקטנות ואלה הם המרכזים

אריאל אטיאס:  אם אני מבודד את הבעיה האת, שאר הרפורמה היא רפורמה טובה

ולדימיר בליאק: אבל אתה לא יכול לבודד אותה

אליהו (אלי) רביבו: הוא מצביע על כך שיש בעיות עם המרכזים

אליהו (אלי) רביבו:  הוא אומר שאם הוא מבודד ונותן מענה לחלק הנקודתי הזה, בסך הכול הרפורמה טובה

קריאה: זה מה שעשו בהוראת שעה

אריאל אטיאס:  הייתה הוראת שעה שנגמרה ואני חושב שצריך לבחון את סוגיית הוראת השעה ולראות איך מטפלים בה

אריאל אטיאס:  להגיד שכל הרפורמה הייתה גרועה - - -     

אליהו (אלי) רביבו: את זה הבנתי

משה פסל: איך היית מציע לטפל בבעיה של המרכזים?      

סימון דוידסון: הוראת שעה תהפוך להיות קבועה

אליהו (אלי) רביבו: אני מבקש את התייחסות המשרד בבקשה

אליהו (אלי) רביבו:  תענה לי לפני שמשרד האוצר משיב ומתייחס

אריאל אטיאס: אמרתי

אליהו (אלי) רביבו: אני ממקד אותך

אריאל אטיאס: אני רוצה לענות לך

אליהו (אלי) רביבו: אתה יודע מה אני רוצה לשאול?     

אריאל אטיאס: תשאל

אליהו (אלי) רביבו: אני מבקש לדעת האם לעמדת המשרד המשך הוראת השעה בקונסטלציה כזו או אחרת נותנת מענה ומוצדקת

אריאל אטיאס: כן

אריאל אטיאס:  התשובה היא כן

אליהו (אלי) רביבו: מיקדנו

אליהו (אלי) רביבו:  אני מבקש את התייחסות משרד האוצר לגבי כלל הדברים שמענו עכשיו משלושת הדוברים

משה פסל: כבוד היושב ראש, אני רק רוצה להעיר שהמרכזים והאגודות עדיין לא דיברו ולא ביטאו את הקושי שלהם

משה פסל:  חבר הכנסת סימון דיבר אבל אם אנחנו רוצים, אולי כדאי קודם שהם יבטאו מה קשה להם ואז האוצר יגיב

אליהו (אלי) רביבו: אני מקבל את זה

אליהו דלל: את זכות הדיבור שלי אני מעביר לנאור גלילי

אליהו דלל:  הוא נמצא כאן

אליהו (אלי) רביבו: בסדר

אליהו (אלי) רביבו:  נאור גלילי, מנכ"ל מכבי ישראל

אליהו (אלי) רביבו:  אחר כך כנרת צדף, מנכ"לית הפועל

אליהו (אלי) רביבו:  אגב, אני מבקש מכם, גם אם אתם מייצגים תתי-גופים נפרדים אחד מהשני, תוודאו שכאשר האחד מבטא את כאב ורצון ושאיפת האחר, לא לחזור על זה בשנית כי הזמן קצר

נאור גלילי: בוקר טוב חברות וחברים, כבוד השר מיקי זוהר, כבוד יושב ראש הוועדה חבר הכנסת אליהו רביבו וכל חברי הוועדה הנכבדים שנמצאים כאן איתנו

נאור גלילי:  אני אעשה את זה קצר כי באמת סימון הציג את זה בצורה נפלאה

נאור גלילי:  אני רק אומר לכם שחשוב שתדעו טיפה מההיסטוריה

נאור גלילי:  מי שהקים את ה-טוטו במדינת ישראל, כמו את הוועד האולימפי, אלה מרכזי הספורט

נאור גלילי:  בשנת 2019 הלכו לרפורמה בכל מה שקשור למרכזי הספורט ואגודות הספורט ולמרות ההתראות שלנו החוזרות ונשנות עם קרבות פה במסדרונות הכנסת ובוועדות, צעקנו שזו רפורמה שעושה רע לספורט בישראל, הרפורמה הזאת – אני מתייחס לעניין הקבוצות כי מה שקרה במתקנים, קרה בסדר – כל מה שקשור למרכזי הספורט, זו רפורמה שפקעה אנושות בספורט הישראלי

נאור גלילי:  עם כל הכבוד למי שהגה את הרעיון וגם למי שהמשיך אחר כך את כל התהליך הזה בממשלה הקודמת, הלכו לדרכים שהיום גם אנשי משרד הספורט, שאנחנו איתם בדיונים, וגם משרד האוצר מודים בפה מלא שזה היה כישלון קולוסלי מוחלט של התהליך הזה בכל מה שקשור למרכזי ואגודות הספורט בישראל

נאור גלילי:      אתם מכירים את המספרים

נאור גלילי:  שמעתם כאן את הכול

נאור גלילי:  אני אומר לכם שזה רגע וזה הזמן לבוא ולהגיד טעינו, פגענו בספורט הישראלי, פגענו בכל מה שקשור לקצה, לשחקן שיושב בדימונה, למי שמנהל את הקבוצה בירוחם בהתנדבות או כל דבר אחר

אליהו (אלי) רביבו: מר גלילי היקר, אני שואל שאלה

אליהו (אלי) רביבו:  אנחנו מנסים להתקדם

אליהו (אלי) רביבו:  להצהיר הצהרות מדם ליבך כשאתה יודע שהן יישארו מה שנקרא על רצפת שולחן העריכה, לא יקדם אותנו

נאור גלילי: אני אתן הצעת ייעול

משה פסל: ולכן מה אתם מציעים?     

אליהו (אלי) רביבו: אני מבקש לדעת האם לגישתך חידוש הוראת השעה - - -     

נאור גלילי: ההצעה שלי תענה לך על השאלה

נאור גלילי:  אני מציע להחזיר את מרכזי הספורט ואת אגודות הספורט לבסיס ערב החוק ב-2019 שהמיליונים והמיליארדים שבסופו של תהליך עוברים למדינת ישראל, הם יישארו כמו היו לפני כן בחוק הקודם

נאור גלילי:  40 מיליון שמרכזי הספורט אמורים לקבל וה-120 מיליון שהאגודות אמורות לקבל, הם יוחרגו ויישארו ב-טוטו והם יעברו באותו תהליך שעבר ערב החוק ב-2019

נאור גלילי:  טעו, טועים

אליהו (אלי) רביבו: אם לחלופין יוקם מנגנון מקביל אחר שלא עובר דרך ה-טוטו בהחרגה אלא בהתחייבות, איזשהו סיסטם שמשרד האוצר ומשרד התרבות והספורט ידעו להתחייב על כך שאותן הקצאות יעברו באופן קבוע ב-1 לחודש

נאור גלילי: כבוד יושב ראש הוועדה, אני למדתי בארבע השנים האחרונות בכל התהליכים שהיו שתמיד יודעים למצוא – ואין מה לעשות, בחשב הכללי ובאוצר - כל מיני סעיפים שמגבילים את היכולת שלנו לפעול, שמגבילים את הקבוצות מקבלות הכספים

נאור גלילי:  אתם צריכים להבין, ערב הרפורמה הזאת אגודה, כדי לקבל 5,000 שקלים - יש כאלה שמקבלות 300 אלף אבל אגודה בפריפריה מקבלת 5,000 שקלים - הייתה צריכה להגיש שלושה טפסים: ניהול תקין, אישור ניכוי במקור ותקנון

נאור גלילי:  היום היא צריכה להגיש 20 טפסים

אליהו (אלי) רביבו: אני רוצה לומר לך שאגודה שיודעת להתנהל נכון כדבר שבשגרה וההתנהלות שלה לא מלווה בשטחים אפורים, אני אגיד את זה כך, הטפסים אמורים להיות מוכנים מ-Day one

משה פסל: כבוד היושב ראש, אני חייב להעיר בנושא הזה

משה פסל:  יש אגודות שהן אגודות שמנהלים אותן מתנדבים

משה פסל:  זה עודף רגולציה

משה פסל:  אם אתה בא ובן אדם בשביל לקבל 5,000 שקלים צריך למלא כמו שנאור אומר כאן 20 טפסים וזה אדם שלא מקבל משכורת - - -     

נאור גלילי: ולשלם לרואה חשבון 10,000 שקלים בשביל ההגשה הזאת

נאור גלילי:  אנחנו לא הולכים לפגוע ביציבות

אליהו (אלי) רביבו: זה לא קשור ליציבות

אליהו (אלי) רביבו:  אתם מפספסים כאן משהו

אליהו (אלי) רביבו:  אני ידוע כמי שנלחם ברגולציות

אליהו (אלי) רביבו:  נלחם

אליהו (אלי) רביבו:  יחד עם זאת יש רציונל אחרי כל מנגנון, אחרי כל שאיפה

אליהו (אלי) רביבו:  כאשר כסף מגיע לאגודות כלשהן או ליעד כלשהו ולא מנוהל באופן נכון, לא תקין ולא שקוף, הרבה פעמים רק מרגיע ומשקיט טיפה את הלהבות, אבל לא באמת פותר בעיה אלא גורם להן לתפוח, אנחנו מזיקים לאותן אגודות ולאותם ספורטאים שמבקשים לקבל את השירות מהם

משה פסל: כבוד היושב ראש, אתה בוודאי צודק בעניין הזה אלא שיש מקרים בהם הרגולציה היא כבר Over

משה פסל:  היא לא משיגה

משה פסל:  אם אתה צריך לשלם, לדוגמה, אם אגודה שמקבלת 30 אלף שקלים צריכה עכשיו - בשביל לעמוד בדרישות האוצר - להעסיק מישהו שיעשה את העניין של המרכבה או את הטפסים או רואה חשבון כמו שגלילי אומר ולשלם לו 15 אלף שקלים, אז מה יצא? אז העברנו כסף והכול הלך רק על הרגולציה

אליהו (אלי) רביבו: ואם אנחנו נבחן חלופה של ארגון ניגודים שישכרו באופן מרוכז נותני שירותים בשכר, שיגישו למענם ובשמם וירכזו את החומר הכתוב?     

משה פסל: זה בהחלט יכול להיות פתרון

אליהו (אלי) רביבו: אנחנו כאן להעלות רעיונות ולפתח אותם

נאור גלילי: כבוד היושב ראש, אני רוצה להגיד לך שערב הרפורמה הקבוצות היו יציבות כלכליות ומנוהלות

נאור גלילי:  לא נסגרו קבוצות בכמויות

נאור גלילי:  זה מראה שהתהליך הזה שהתבצע נכשל וזה בסדר, וכולם שותפים לו, ואנחנו מבקשים להחזיר את הכול ליציבות של הספורט

אליהו (אלי) רביבו: אני אומר את זה כאן ברור לכל הצדדים

אליהו (אלי) רביבו:  מצד אחד אני אעמוד על כך שההקצאות יובאו בזמן כפי שסוכם ובאופן כזה שישדר ביטחון לאותן אגודות ואותן קבוצות

אליהו (אלי) רביבו:  מצד שני אני מצפה ומקווה שאתם מבינים שבקרה כלשהי לוודא שהכסף שעובר מנוהל באופן נכון וממומש באופן מתוכנן ושקוף, זה צעד שאנחנו לא נוכל לאפשר לדלג עליו

נאור גלילי: זה היה גם באירוע הקודם

סימון דוידסון: היה ניהול תקין

אליהו (אלי) רביבו: ניהול תקין, יש הבדל

סימון דוידסון: היו גם ביקורות

סימון דוידסון:  הם סתם הכניסו בירוקרטיה

אריאל אטיאס: אני חושב שהוראת שעה היא הסוגייה

אריאל אטיאס:  צריך רק לראות מה רושמים בהוראת השעה ואת מה מעגנים בה

אריאל אטיאס:  לא הוראת שעה אלא חקיקה קבועה

משה פסל: המרכזים כרגע הציגו משהו אחר

משה פסל:  לפי מה שאני מבין, אם אני מפרש את דבריך - - -     

אליהו (אלי) רביבו: שנייה, זה לא דו שיח בין שניים

משה פסל: אני רק רוצה לבין את השורה התחתונה של המרכזים

אליהו (אלי) רביבו: בבקשה

משה פסל: האם הארכת הוראת השעה זה דבר שמספק אתכם?     

נאור גלילי: לא

נאור גלילי:  זאת בדיוק אותה בעיה, אותה מתכונת, אותה גברת אפילו לא בשינוי אדרת

אליהו (אלי) רביבו: משרד האוצר, יש לכם הרבה חומר שאתם צריכים לארגן ולהשיב עליו

אליהו (אלי) רביבו:  אני יודע שהוא נמצא אצלכם

אליהו (אלי) רביבו:  אני מבקש להעביר את רשות הדיבור למנכ"לית הפועל, הגברת כנרת צדף

כנרת צדף: אני לא אחזור על מה שנאור אמר אבל כן חשוב לי לדייק

כנרת צדף:  גיא, הרפורמה הייתה מצוינת, לאיגודי הספורט היא מצוינת, כתוצאה מכך, אפרופו, לנציגי האוצר שאומרים שיש תוצאות בספורט, יש תוצאות בספורט בזכות זה שהמשרד מחזק את איגודי הספורט ואיגודי הספורט פורחים

כנרת צדף:  על זה צריך לברך גם את השרה שעשתה את הרפורמה וגם את השר היום שממשיך את דרכה

כנרת צדף:  איגודי הספורט במצב מצוין

כנרת צדף:  יושבים כאן גם יושבי ראש והם יוכלו לומר זאת

כנרת צדף:      אגודות הספורט בקריסה

כנרת צדף:  ה-150 זה מספר זמני

כנרת צדף:  אני מבטיחה לך שאחרי שנוהל שר אוצר והביקורות שחלו עליו על האגודות, יסיימו את הביקורות – המספר יגדל ל-300

כנרת צדף:  מספר של אגודות שיצטרכו להחזיר כסף לאוצר בשל אי עמידה בנוהל שר אוצר יגרום לכאוס מטורף בספורט והמשרד יודע את זה

אליהו (אלי) רביבו: זאת לא תולדה של הרפורמה

אליהו (אלי) רביבו:  תולדה של מה? מה הסיבה?     

כנרת צדף: תולדה של נוהל שר אוצר

כנרת צדף:  הפעלה של נוהל שר אוצר על אגודות

כנרת צדף:  חבר'ה, אותו מתנדב לא יודע מה זה נוהל שר אוצר

כנרת צדף:  יחד עם זאת, אני מקבלת את מה שאתה אומר

כנרת צדף:  צריכה להיות בירוקרטיה, צריך לבדוק מה עושים בכספי ציבור

אליהו (אלי) רביבו: לא לשם הבירוקרטיה

כנרת צדף: נכון

כנרת צדף:  המטרה היא לבדוק מה עושים בכספי ציבור ולוודא שהם הולכים למטרתם

כנרת צדף:  כאן אנחנו נכנסים, מרכזי הספורט

כנרת צדף:  אתם יכולים להשתמש בנו

כנרת צדף:  זו הייתה המטרה

כנרת צדף:  אנחנו הזרוע הביצועית שתעזור להם לעמוד בזה

כנרת צדף:  לא צריך להקים שום גוף אחר

כנרת צדף:  אנחנו כבר מקימים את המערכים שלנו לעזור לאגודות גם בהסברה, גם בליווי, גם בהגשת בקשות למרכבה אבל יש בעיה אחת שלא הוצגה כאן עד עכשיו

כנרת צדף:      אנחנו היום נמצאים במאבק מול האוצר שלא מצליח למצוא לנו פתרון לתמוך באגודות

כנרת צדף:  אמר את זה כבוד השר

כנרת צדף:  אנחנו אבא ואימא של האגודות בישראל

כנרת צדף:  אנחנו מקימים אותן, אנחנו מלווים אותן, נכון שגם לכל אגודה יש רשות מקומית וכבוד השלטון המקומי במקומו, אבל האגודות האלה בסוף באות אלינו ולנו אין שייכות פוליטית כזו או אחרת וזה לא מעניין אותנו במי הם בחרו ברשות המוניציפאלית שלהם

כנרת צדף:  אנחנו אבא ואימא

כנרת צדף:  יש חמישה מרכזים בישראל, אם למישהו לא טוב להיות אצלי - הוא יכול ללכת למרכז אחר

כנרת צדף:  כפל התמיכות הוא הבעיה שבשלה הגענו לכאן, לגבי יציבות והדבר החשוב הוא – חבל שניצן מטעם המשרד לא כאן – שאין יציבות

כנרת צדף:  הבטיחו לנו יציבות

כנרת צדף:  הפקידות של המשרד מסכנה וקורסת ולא יכולה לספק יציבות

כנרת צדף:  כוח האדם שיש למשרד הספורט לא מאפשר להם לעמוד בלחץ והם גם לא מסוגלים כמו ה-טוטו, לתת את המענה של כמה כסף ומתי יבוא הכסף, וזה משהו שה-טוטו עשה היטב

כנרת צדף:       לגבי קרן המתקנים

כנרת צדף:  גיא, קרן המתקנים עובדת היטב רק עם רשויות מקומיות

כנרת צדף:  אני פוגשת כל שבוע ספורטאים שקונים את הציוד על חשבונם או על חשבון ההורים שלהם כי קרן המתקנים לא נותנת יותר מענה לאגודות

כנרת צדף:  מיקי, אני אשמח שתשים לב לזה ששינו את היכולת של אגודה להגיש לקרן המתקנים

כנרת צדף:  אם אגודה נמצאת בריב עם ראש העיר שלה, היא לא יכולה להגיש בקשה לציוד

כנרת צדף:  זה משהו נוראי שצריך לתקן

מכלוף מיקי זוהר: אני מכיר את הבעיה הזאת

כנרת צדף: אני אסיים ואומר שמהשחקים האולימפיים הם בפריס בשנת 2024 והוועד האולימפי – בכובע השני שלי אני סגנית ממלאת מקום שם – לא יכול לטפל לבד בספורט ההישגי כי בנקודות האלה שהוועד האולימפי חנוק או כבול או לא גמיש, מרכזי הספורט הם אלה שמובילים את הספורטאים האולימפיים ועוזרים להם וגם יש ספורטאים שעדיין לא עשו קריטריון והוועד האולימפי לא מתקצב אותם

כנרת צדף:  זה בדיוק המקום שאנחנו נכנסים לפעולה

משה פסל: אנחנו מדברים כאן על הרבה בעיות אבל מה הלב של הבעיה העיקרית?     

כנרת צדף: כפל תמיכות

כנרת צדף:  זאת הבעיה המרכזית

משה פסל: את יכולה להסביר מה זה כפל תמיכות? מה זה אומר?     

מכלוף מיקי זוהר: אחרי שכנרת תסיים את דבריה, אני אסביר את זה פעם אחת וזה יהיה ברור

כנרת צדף: אנחנו לא צינור

כנרת צדף:  אנחנו אבא ואימא שלהם ואנחנו לא נותנים כסף על אותו דבר שהמשרד נותן

כנרת צדף:  אנחנו נכנסים בנקודות שהמשרד לא מסוגל לגעת בהן

כנרת צדף:  אנחנו גם עובדים בשיתוף פעולה מלא עם המשרד

כנרת צדף:  זאת אומרת, הכול שקוף

כנרת צדף:  אנחנו חייבים את הגמישות לתת כסף לקבוצות במקומות שהמשרד לא נותן

משה פסל: והיום את לא יכולה לתת

כנרת צדף: היום אני באפס תקציב

כנרת צדף:  כל אחד מאיתנו לוקח הלוואות ואנחנו ממשיכים לתת

מכלוף מיקי זוהר: אני אסביר את זה פעם אחת וזה יהיה ברור

מכלוף מיקי זוהר:  ברשותך אדוני היושב ראש, אם אפשר, אני רוצה להסביר

אליהו (אלי) רביבו: בבקשה

מכלוף מיקי זוהר: עד היום היה מצב שה-טוטו היה זה במחלק את הכסף לאגודות ואז לא הייתה בעיה למרכזים לתת כסף לאגודות משום שאין כפל תמיכות

מכלוף מיקי זוהר:  יש דבר כזה שנקרא נוהל שר אוצר שקובע שלא יכול להיות ששני גופים מתקצבים גוף מסוים כאשר הכסף מגיע ממקור זהה, ממשרד האוצר

מכלוף מיקי זוהר:  אם משרד האוצר נותן למשרד התרבות כסף ואנחנו נותנים לאגודות, ומשרד התרבות נותן כסף למרכזים, לפי נוהל שר אוצר המרכזים לא יכולים לתת כסף לאגודות כי כבר אנחנו נתנו

משה פסל: וזה בעצם התפקיד של המרכזים, לתת כסף לאגודות

מכלוף מיקי זוהר: נכון

מכלוף מיקי זוהר:  מה זה מרכזים? מאחר וגם אני מגיע מעולם הספורט ומכיר מה זה מרכזי ספורט - מרכזי ספורט, בדיוק כפי שציינתי, אבא ואימא של הספורט בישראל

מכלוף מיקי זוהר:  הם בעצם מלווים את האגודה, מקדמים אותה, מטפחים אותה, מצמיחים אותה ולצערי גם במקרים מסוימים סוגרים אותה

מכלוף מיקי זוהר:  זאת אומרת, התהליך שהמרכזים עוברים עם האגודות הוא סופר חשוב

מכלוף מיקי זוהר:  אני באתי עם תפיסה טיפה שונה משל קודמיי

מכלוף מיקי זוהר:  אני באתי עם תפיסה שמרכזי הספורט הם זרוע ביצועית של המשרד

מכלוף מיקי זוהר:  הם לא נגד המשרד

מכלוף מיקי זוהר:  להיפך

מכלוף מיקי זוהר:  הם הפתרון

מכלוף מיקי זוהר:  הם לא הבעיה

מכלוף מיקי זוהר:  לכן אני גם הוספתי את התקציב למרכזים

מכלוף מיקי זוהר:  התקציב של המרכזים עד עכשיו היה 26 מיליון ואני הגדלתי אותו ל-41 מיליון שקלים, מתוך אמונה וידיעה שמרכזי הספורט יכולים לעזור מאוד מאוד לאגודות, להתפתח, להתחזק ולהתעצם

מכלוף מיקי זוהר:  אגב, צריך להגיד שבהקשר הזה יש גם תחרות בריאה

משה פסל: בין המרכזים

מכלוף מיקי זוהר: כן

מכלוף מיקי זוהר:  המרכזים כל הזמן רוצים להראות לאגודות שהם עושים להם טוב כדי שיישארו במרכז, כדי שהאגודה לא תעבור חלילה למרכז אחר

משה פסל: תחרות בריאה

מכלוף מיקי זוהר: היום ימי שלום אבל היו ימים בהם היו קרבות יותר גדולים על כל אגודה ואגודה

מכלוף מיקי זוהר:       אני אומר שהדבר הוא פשוט

מכלוף מיקי זוהר:  אנחנו צריכים לחשוב באופן יצירתי על איזשהו פתרון של המרכזים, אם כן תהיה אפשרות להמשיך לסייע

מכלוף מיקי זוהר:  בסוף כמובן שהדבר הזה צריך לבוא לכדי סיכום עם משרד האוצר ועם החשב הכללי

אליהו (אלי) רביבו: אני חושב שעלינו על איזושהי נוסחה

מכלוף מיקי זוהר: צריכים באמת לחשוב על נוסחה כי החשב הכללי מבהיר, בצדק, נוהל שר אוצר לא מקובל עלינו, אנחנו רוצים שהכספים יגיעו באופן ישיר

מכלוף מיקי זוהר:  משרד האוצר טוען את אותה טענה

מכלוף מיקי זוהר:  יש נוהל, אנחנו רוצים שנעמוד בו

מכלוף מיקי זוהר:  אנחנו מנגד מבינים שיש גם צורך שצריך להביא אותו לכדי פתרון

מכלוף מיקי זוהר:       אני מציע שבסוגייה הזו שאני מבין שזו סוגייה הכי אקוטית של חברי הוועדה - כי היא עלתה מצד כולם ללא יוצא מן הכלל - זו סוגייה שאנחנו נביא אותה עם פתרון לדיון הבא

מכלוף מיקי זוהר:  אני לא יודע מתי יתקיים הדיון הבא, זה תלוי בכבוד היושב ראש מתי הוא יוכל לקיים אותו

מכלוף מיקי זוהר:  ברגע שנגיע לכאן לדיון הבא, אני מציע שמשרד האוצר, החשב הכללי ואנחנו, אני באופן אישי אהיה מעורב בקבלת ההחלטות ובסיכום, נעשה סיכום, נביא אותו לדיון הבא כהסתייגות לחוק, נכניס את זה פנימה לתוך החוק ונגמור את הבעיה, אני מקווה

מכלוף מיקי זוהר:  אם לא – אנחנו נהיה בצרות

מכלוף מיקי זוהר:  אבל אני מקווה שכן נפתור את הבעיה

משה פסל: כבוד השר וכבוד היושב ראש, אני רק רוצה להגיד שלפי המרכזים, לפי מה שהם משמיעים כרגע, ההארכת הוראת השעה זה לא פתרון עבורם

משה פסל:  זה לפי מה שאנחנו שומעים

מכלוף מיקי זוהר: אני אומר גם כאן בפני כולם

מכלוף מיקי זוהר:  אני לא מעוניין בהוראת שעה

מכלוף מיקי זוהר:  אני לא מעוניין במשהו זמני

מכלוף מיקי זוהר:  או שנותנים פתרון קבוע או שלא נותנים בכלל

מכלוף מיקי זוהר:  אני חושב שדבר כזה צריך להיות פתור באופן קבוע ובהתאם להסכמות אליהן נגיע

מכלוף מיקי זוהר:  אם לא נגיע להסכמות, לא נגיע, אבל אם כן נגיע להסכמות, אני מעדיף שזה יהיה משהו קבוע

משה פסל: אם לא נגיע להסכמות, נצביע

סימון דוידסון: צריך להבין שמתחילת השנה המרכזים לא קיבלו אגורה

מכלוף מיקי זוהר: לא, עכשיו הם כבר מקבלים

כנרת צדף: לא

כנרת צדף:  אנחנו באפס תקציב ולא סתם אמרתי

כנרת צדף:  האולימפיאדה היא ביולי 2024

כנרת צדף:  כל יום שאנחנו לא מקבלים כסף, אנחנו כבר סיימנו את הרזרבות שלנו

אליהו (אלי) רביבו: אני מעביר את רשות הדיבור למשרד האוצר

אליהו (אלי) רביבו:  תודה רבה אדוני השר

אליהו (אלי) רביבו:  משרד האוצר, יש לא מעט נושאים שהועלו על ידי כמעט כל הדוברים האחרונים שאתם חייבים להתייחס אליהם

מוריה שליסל: אני מאגף החשב הכללי במשרד האוצר, מלווה את משרד הספורט ואחראית על תחום תמיכות

מוריה שליסל:  דיברנו על גלוי נאות

מוריה שליסל:  כגילוי נאות, חבר הכנסת דוידסון, אני מסכימה איתך

מוריה שליסל:  אני חושבת שמשרד הספורט היום פועל בצורה שאולי קצת פחות יעילה בחלוקת כספי התמיכות לספורט

מכלוף מיקי זוהר: רגע

מכלוף מיקי זוהר:  לציין דבר אחד

מכלוף מיקי זוהר:  ייאמר לזכותו של משרד האוצר שהביא לנו שבעה תקנים נוספים חדשים לצורך התמיכות ואנחנו בתקנים האלה נשתמש כדי לייצר יעילות יתר בעבודה של חלוקת התמיכות

מכלוף מיקי זוהר:  אתה יכול לאשר את זה, יואב, נכון?     

אליהו דלל: אבל יש עודף טופסולוגיה

יואב הכט: בוודאי

יואב הכט:  השר דרש בדיוני התקציב שכדי לחזק את היכולת של משרד לתת מענה לסוגיות שבין היתר גם עולות כאן וגם עלו בדיונים קודמים, גם עלו בדיונים שקיים חבר הכנסת סימון דוידסון בכנסת הקודמת, וגם עולים עכשיו מהשטח, לגבי האופן שבו המשרד מצליח לדלוור את ההבטחה שלו להעמיד את הכספים לרשות האגודות כמה שיותר מהר

יואב הכט:  אני חושב שהשר בא בדרישה לגבי הנושא הזה

יואב הכט:  הוא אמר שהוא צריך תוספת עבור שיפור המערך הזה ודרש את זה ולא היה מוכן לוותר על זה והוא קיבל את התוספת הזאת

משה פסל: כמה זמן כבר יש תוספת של כוח אדם?     

אריאל אטיאס: לא

אריאל אטיאס:  עדיין לא

אריאל אטיאס:  זה סיכום אבל עדיין לא יצא לפועל

יואב הכט: התקציב אושר

יואב הכט:  צריך להגיד שחוק התקציב עבר רק עכשיו

יואב הכט:  מן הסתם באופן שבו פועלת הממשלה ותחת כל המגבלות שחלות על גיוס עובדים ויישום התקציב וכן הלאה

יואב הכט:  הדברים לא באים לידי ביטוי ביום שבו עובר החוק

יואב הכט:  אני חושב שהקו שמוביל השר יבוא לידי ביטוי ואני מאמין שבמשרד יש הרבה עובדים מסורים שעושים הכול כדי לשפר את היעילות של המשרד בנושא הזה

אליהו (אלי) רביבו: אני לא מקבל את זה

אליהו (אלי) רביבו:  אני מבקש לקבוע יעד, תוך כמה זמן התקנים האלה מאושרים ויוצאים לפועל

מכלוף מיקי זוהר: זה אלי

אליהו (אלי) רביבו: ולקבוע כמה זמן אנחנו נותנים למנגנון הזה שהוא מקבל עיבוי בתוספת תקנים כדי לבחון אם באמת האגודות קיבלו את המענה שלהם

אליהו (אלי) רביבו:  אם לא, אנחנו נהיה חייבים להתכנס כאן שוב פעם, לבדוק את זה ולתת על זה את הדעת ולמצוא חלופה אחרת

מכלוף מיקי זוהר: למיטב ידיעתי והבנתי, משאבי אנוש אצלנו במשרד כבר התחילו בהליכי הגיוס

אליהו (אלי) רביבו: זאת שורה

מכלוף מיקי זוהר: אני מניח שבקרוב מאוד כבר יהיו אנשים חדשים שנכנסים למערכת ויטפלו בסוגייה ממש באופן מקצועי ורציני

מכלוף מיקי זוהר:  בהתאם לאישור משרד האוצר לתוספת התקנים גם נוכל לממש את זה וליישם את זה

מכלוף מיקי זוהר:  הוא כבר אישר את זה, זה אושר על ידי משרד האוצר, זה כבר אצלנו, זה כבר לא אצל משרד האוצר

אליהו (אלי) רביבו: חודשיים זה מספיק זמן אדוני השר?     

מכלוף מיקי זוהר: אני מקווה שהרבה פחות

אליהו (אלי) רביבו: יופי

אליהו (אלי) רביבו:  אם כן, אנחנו יכולים לקבוע שעד חודשיים אנחנו יודעים שהמנגנון הזה כבר עובד באופן מעובה

מכלוף מיקי זוהר: חודשיים ואפילו מסמן לי כאן ממלא המקום של המנכ"ל שלי שלושה חודשים אבל אני אומר חודשיים

אליהו (אלי) רביבו: אם לא נלחץ את עצמנו, זה לא יזוז

אליהו (אלי) רביבו:  אני מבקש לקבוע עוד איזשהו פרמטר בדיקה לתקופה שלאחר אותם חודשיים, בה נראה איך זה עובד

אליהו (אלי) רביבו:  אני רוצה לראות אתכם עוד פעם, את כל הגופים המתוקצבים כדי שתעדכנו אותי אם אכן אתם באמת מרגישים בשינוי וזה נותן מענה

משה פסל: כבוד היושב ראש, כוח האדם הזה, אם אני מבין נכון, הוא בשביל שהתהליך של קבלת הכספים באגודות יהיה קל יותר

אליהו (אלי) רביבו: נכון

משה פסל: אבל הוא עדיין לא פותר את כפל התמיכות

אליהו (אלי) רביבו: בסדר, אין בעיה, לא סיימנו את הכול

מכלוף מיקי זוהר: כפל התמיכות צריך להיפתר ואני חוזר ואומר באופן קבוע בחוק הזה ואני מקווה שנמצא לו פתרון

סימון דוידסון: אבל נוהל האוצר נשאר כפי שהוא לאגודות קטנות?     

מוריה שליסל: אני אשמח להתייחס

סימון דוידסון: כשאני דיברתי, את היית כאן?     

מוריה שליסל: כן

מכלוף מיקי זוהר: נמצאים כאן שני אנשי מקצוע מעולים מהטובים במשרד האוצר

מכלוף מיקי זוהר:  הם ייתנו לכם תשובות ברורות

מוריה שליסל: תודה

מוריה שליסל:  אני אגיד שיחד עם זאת, כמו שאמר השר, אנחנו באמת מסייעים למשרד הספורט גם במתכונת הנוכחית לייעל את תהליכי העבודה

מוריה שליסל:       אני רוצה להתייחס לשתי נקודות

מוריה שליסל:  הנקודה הראשונה מדברת על נוהל שר אוצר

מוריה שליסל:  לפני פקיעת הרפורמה בשנת 2022 קיימנו דיונים רבים, גם בראשות החשב הכללי בעצמו יחד עם מרכזי הספורט ומשרד הספורט כדי לראות איך אפשר לסייע לאגודות, לאיגודים וגם למרכזים

מוריה שליסל:  המטרה של כולנו היא בסוף שהכסף יגיע לכל העמותות הנתמכות ולאו דווקא ליצור בירוקרטיה

מוריה שליסל:  ניתנו לגופי הספורט הקלות רבות, אפילו רבות מאוד, שהגיעו להסכמה עם המשרד ועם גורמים נוספים, בעיקר לאיגודים

מוריה שליסל:  דיברתם כאן על רואה חשבון שהם צריכים לקחת

סימון דוידסון: לאיגודים אין בעיה

סימון דוידסון:  לאגודות

מוריה שליסל: סליחה

מוריה שליסל:  אתה צודק

מוריה שליסל:  אגודות

מוריה שליסל:  התבלבלתי

מוריה שליסל:  הגענו לכך שהאגודות לא צריכות לקחת רואה חשבון ויותר קל להן בתהליכים

מוריה שליסל:  המשרד עוזר להן והקים מרכז סיוע

מוריה שליסל:  גם המרכזים עצמם, הגענו להסכמה איתם שיוכלו להגיש את הבקשות עבור האגודות

מוריה שליסל:  הכסף יגיע מהמשרד אבל הם יוכלו להגיש עבורם

משה פסל: מי יוכל להגיש עבורם?     

מוריה שליסל: המרכזים

מוריה שליסל:  להגיש עבורם את הבקשות

משה פסל: זה קורה היום?     

מוריה שליסל: כן

מוריה שליסל:  בוודאי

קריאה: אנחנו עושים את זה בלי שידרשו מאיתנו

משה פסל: השאלה אם היום אתה יכול

כנרת צדף: לא, אין לנו מעמד של גוף מייצג

כנרת צדף:  אנחנו רוצים מאוד לקבל ואני אשמח לקבל מעמד של גוף מייצג

מוריה שליסל: אני אסביר מה הכוונה להגיש

נאור גלילי: אתם מבינים שבחודשיים-שלושה ייסגרו עוד עשרות קבוצות

אליהו (אלי) רביבו: אנחנו רוצים להיות ענייניים ולהבין האם היום המרכז יכול למלא את הבקשה עבור האגודות או לא

מוריה שליסל: הם יכולים למלא את הבקשה עבורם

מוריה שליסל:  הכסף יגיע ישירות לאגודה אבל המרכז יכול לסייע לו להגיש את הבקשה

מוריה שליסל:  חד משמעית, הוא יכול לעזור לו להגיש בקשה

נאור גלילי: אבל זה לא משהו חדש

נאור גלילי:  זה תמיד היה

אליהו (אלי) רביבו: אנחנו רק רוצים להבין

מוריה שליסל: דבר נוסף

מוריה שליסל:  אני אומר שבאמת נעשו הקלות מרחיקות לכת

מוריה שליסל:  גם בשנה שעבה, בזמן הוועדה המשותפת, אנחנו עוקבים אחרי זה וראינו שבעצם האגודות לא קיבלו את הכספים

מוריה שליסל:  החשב הכללי השתמש בסמכויות שלו וחילק מקדמות לפני אישור תמיכות כדי לא לפגוע בפעילות האגודות

נאור גלילי: ולמה המרכזים לא קיבלו? למה אף אחד לא התערב כשהמרכזים לא מקבלים בניגוד להסכם שקיים?     

מכלוף מיקי זוהר: אני אגיד לכם משהו

מכלוף מיקי זוהר:  אני באמת מציע, כפי שסיכמנו, מיד בתום הדיון הזה שלדעתי אמור להסתיים בעוד 10 דקות, יהיה שיח שאני אהיה חלק ממנו וגורם יעיל בו כדי להגיע להסכמות עם משרד האוצר והחשב הכללי לגבי סעיף חוק, שיהיה בחוק הזה, שיפתור את סוגיית הכפל תמיכה

מוריה שליסל: כבוד השר, אני אשמח להתייחס

מוריה שליסל:  לפני הדיונים כאן בוועדה, אני אומר שכבר מסוף 2022 ואפילו מיולי 2022, קיימנו דיונים עם המרכזים, עם המשרד, והגענו להסכמות לגבי מבחן המרכזים

סימון דוידסון: עם מי הגעתם להסכמות?     

מוריה שליסל: עם משרד הספורט לגבי המרכזים

קריאה: למה הוא לא פורסם?     

מוריה שליסל: רגע

מוריה שליסל:  אני רוצה להמשיך

מוריה שליסל:  המבחן לא פורסם

מוריה שליסל:  אנחנו ניסינו כמה שיותר לראות איך אפשר לסייע למרכזים בפעילות שלהם

מוריה שליסל:  הצגנו פתרונות יצירתיים מאוד לבוא ולתת להם את המקום שלהם

מכלוף מיקי זוהר: איפה רזניק? למה הוא לא בא?     

קריאה: הוא הבין שחבל על הזמן

מכלוף מיקי זוהר: לא

מכלוף מיקי זוהר:  הוא לא

מוריה שליסל: מבחינתי צריך לסייע להם

מכלוף מיקי זוהר: ייאמר לזכותו של החשב הכללי ושל רזניק, וגם שלך מוריה, ייאמר לזכותכם כולכם שבאמת עשיתם כל מאמץ במסגרת המגבלות לפתור את הסוגייה על אף שלצערי לא הצלחנו לפתור אותה כי כנראה הסוגייה היא יותר מורכבת ולכן כולנו כבר הגענו לאיזושהי מסקנה

מכלוף מיקי זוהר:  אגב, אני חושב שגם משרד האוצר, גם החשב הכללי וגם אנכי הגענו למסקנה שכנראה הפתרון הוא באמצעות החוק, באיזשהו תיקון מסוים שתהיה איזשהו מה שנקרא דרך ביניים שתיתן מענה חלקי וגם יעיל לטובת שמירה על אגודות קטנות

מכלוף מיקי זוהר:  אנחנו אמרנו בצורה ברורה שהמרכיב של האגודות הגדולות הוא לא המרכיב שמטריד אותנו

מכלוף מיקי זוהר:  מטרידה אותנו בעיקר הסוגייה של האגודות היותר קטנות, אלה שהן באמת לפעמים ניצלות או נשארות בחיים בזכות המרכז וחלילה לא נסגרות

מכלוף מיקי זוהר:       לכן אני חושב שיש איזושהי דרך יצירתית שאפשר להביא באמצעותה פתרון ואני כן חושב שכדאי שנביא את זה כבר לדיון הבא כמשהו מוסכם על מנת שהוא ייכנס פנימה לחוק כהסתייגות

מכלוף מיקי זוהר:  כמו שציינתי, באופן קבוע זה יהיה באופן קבוע ולא באופן זמני ולא בהוראת שעה

מכלוף מיקי זוהר:  באופן קבוע שיפתור את הסוגייה מכאן והלאה לטובת הספורט בישראל

מכלוף מיקי זוהר:  זאת צריכה להיות המטרה שלנו

סימון דוידסון: אני רוצה להוסיף על מה שהשר אמר

סימון דוידסון:  בעצם יש כאן שני דברים

סימון דוידסון:  קודם דיברתי קצת בעצבים מדם לבי אבל עכשיו נרגעתי

סימון דוידסון:  יש שני דברים שצריכים לתקן אותם

סימון דוידסון:  האחד, זה הנושא של המרכזים שיוכלו לעזור ואני אגיד לכם למה זה דרמטי

סימון דוידסון:  בסוף אגודה קטנה מקבלת איקס כסף מהמדינה, ציינתי את הסכום הכללי שהוא ממש קטן ולצערי לא עולה משמעותית במשך השנים, ולכן הם פונים לשני גופים כאשר האחד הוא הרשות והשני הוא המרכז

סימון דוידסון:  הרשות בדרך כלל תומכת בהם למרות שגם זה לוקח חצי שנה-שנה עד שמקבלים

סימון דוידסון:  מי שיכול להציל אותם מיידית – באמת, לפעמים זאת הצלה של אגודה – זה רק המרכז, או בהלוואה או בתמיכה ולקבל את הכסף תוך שבוע ימים

סימון דוידסון:  כל מה שאני אומר, אלה דברים שכיושב ראש האיגוד הכרתי ואני מכיר

סימון דוידסון:  הדבר היחידי שיכול להציל אותם זאת רק עזרה של המרכז

סימון דוידסון:  לכן אין כאן מחשבה של לעצור את זה

סימון דוידסון:  אתם חייבים לחשוב איך פותרים את זה

סימון דוידסון:       (היו"ר אלי דלל) 

אליהו דלל: נציגי האוצר, אני מציע שתהיו בקשר יחד עם מנהלי הקבוצות והמרכזים

אליהו דלל:  תשמעו את המרכזים

מוריה שליסל: יושבים איתם

אליהו דלל: לא רק לשבת אלא תקשיבו להם

מוריה שליסל: אנחנו מקשיבים

אליהו דלל: תנסו ביחד למצוא את הפתרונות כי יש כאן כאב אמיתי

אליהו דלל:  האמת היא שאחרי מה שאמר סימון דוידסון, אני בעצם החלטתי לשתוק כי מה שהוא אמר, כל מילה נוספת היא מיותרת

אליהו דלל:  היה חשוב להקשיב לו כי הוא מכיר היטב את הנושאים

אליהו דלל:      אני היום כשאני בוועדות, ואני יושב ראש הוועדה לזכויות הילד, בכל ישיבה, בכל ועדה – אם זו ועדת הרווחה והעבודה – בסוף מגיעים לספורט

אליהו דלל:  למה? כי אומרים שמה שיכול להציל את הילדים ואת הנוער, זה הספורט

אליהו דלל:  מה שיכול להציל את הנוער בסיכון, זה הספורט

אליהו דלל:  מה שיכול להציל את האנשים מהרווחה ומהסמים, זה הספורט

אליהו דלל:  לצערי כנראה אנחנו לא משקיעים מספיק

אליהו דלל:       אנחנו גם מדברים כאן על עודף בירוקרטיה וטופסולוגיה שהיא באמת לא אמיתית

אליהו דלל:  אני רוצה לומר לך שאני מכיר את זה גם ממקומות אחרים

אליהו דלל:  לפעמים קורה מצב, ונאמר כאן כבר, שאגודה או קבוצה שהתקציב שלה הוא 50,000 שקלים או 20,000 שקלים והיא צריכה רואה חשבון ולשלם לו 10,000 שקלים, אז מוותרים גם על התקציב וגם על רואה החשבון ואז מוציאים כסף מהכיס

משה פסל:  במצב כזה הוחטאה המטרה, אם 30 אחוזים מהקציב עובר לרואה חשבון

אליהו דלל: אדוני השר, אתה נמצא בתפקיד מאוד מאוד חשוב והספורט במדינת ישראל הוא חשוב

אליהו דלל:  אנחנו רואים את זה כאשר יש הישג גדול בקבוצת הכדורגל

אליהו דלל:  אם אנחנו יכולים לקדם את הספורט, זו שכנות, זאת אחווה, זה שלום, זה הרבה מאוד דברים והדברים האלה צריכים בסוף להגיע לאותם נערים, לאותו נוער, לאותם אנשים שעושים שליחות והשליחות הזאת היא באמת מאוד מאוד חשובה

אליהו דלל:  לכן אני חושב שצריך לעזור

אליהו דלל:  יש כאן כאב אמיתי

נאור גלילי: רק משפט לסיום

נאור גלילי:  חברים, אני בהתנהלות הזאת בכנסת, אני בתפקיד מזה עשור, ומי שמכיר יודע את ההיסטוריה שלי בספורט הישראלי

נאור גלילי:  בכנסת אני לפחות שבע-שמונה שנים מכתת רגליים

נאור גלילי:  אני מצטער, אני איבדתי אמון בכל המערכת

נאור גלילי:  אנחנו כאן למרות שיש לנו הסכם ולמרות ההבטחות של רחל עזריה שהייתה יושבת ראש ועדת ההסדרים, למרות הבטחות של מירי רגב ומשה כחלון שאז עשו את הרפורמה הזאת, למרות הבטחות של כל המשרדים – אני מאוד פסימי

משה פסל: אתה יכול להסביר על ההסכם? מול מי נחתם ההסכם?     

מכלוף מיקי זוהר: אולי אני אשנה את המשוואה

נאור גלילי: אני פסימי

מכלוף מיקי זוהר: היושב ראש שניהל את הישיבה לא כאן אבל אני רוצה שאדוני יעביר לו את המסר

מכלוף מיקי זוהר:  נמצא כאן מנהל הוועדה לקביעת לוחות זמנים

מכלוף מיקי זוהר:  אני עשיתי כמה חוקים בכנסת ואני מכיר ויודע איך עובדים כאן הדברים

מכלוף מיקי זוהר:  יש מספר דברים שטרם הושלמו כדי שהחוק הזה יעבור בשלוש קריאות

מכלוף מיקי זוהר:       יש עוד כמה נציגים שבטח ירצו לדבר

מכלוף מיקי זוהר:  אני מניח שצריך לעשות דיון נוסף קצת יותר ארוך כדי שבאמת יהיו מספיק דוברים כדי שכולם יביעו את עמדתם בעניין החוק

מכלוף מיקי זוהר:  לאחר מכן אני מקווה שכבר נביא את הפתרון לדיון הבא בעניין ההסתייגויות שתעלה בסיפור המרכזים ופתרון לנושא המרכזים

קריאה: הכנסנו אותה כהסתייגות קיימת

מכלוף מיקי זוהר: צריך לנסח אותה, בהסכמת האוצר

אליהו דלל: האלה אם כרגע אפשר לתת עזרה מיידית לאותן אגודות

מכלוף מיקי זוהר: אני אומר כן

מכלוף מיקי זוהר:  אנחנו נותנים את המענה כבר באופף מיידי ואני מקווה שלדיון הבא, היכן שיש בעיות, יבואו אלינו ונראה גם שפתרנו אותן

מכלוף מיקי זוהר:  חשוב שלדיון הבא נבוא כבר מוכנים גם עם ההסתייגות הזאת שאנחנו רוצים לעשות כדי למנוע את הבעיה של המרכזים ובנוסף לזה להשלים את הדיון גם לגבי הטענות שעלו על ידי גורמים אחרים נוספים

מכלוף מיקי זוהר:  לאחר מכן מן הסתם ההליך הוא הליך של הקראה ודיון, ולאחר מכן הצבעה

מכלוף מיקי זוהר:  יכול להיות שלא יספיק עוד דיון אחד ויכול להיות שיצטרכו עוד שני דיונים

אליהו דלל: אבל אם תהיה הסכמה קודמת

מכלוף מיקי זוהר: זה הרבה יותר פשוט

אליהו דלל: לכן מה שביקשתי זה שאם תהיה הכנה טובה יותר יחד עם מרכזי הספורט ואפילו יחד עם נציג אחד או שניים מהכנסת שמבינים את זה, ואני סומך על סימון בקטע הזה, מבחינתי הוא יכול להיות נציג קואליציה ואופוזיציה

מכלוף מיקי זוהר: נעשה את זה

מכלוף מיקי זוהר:  אפשר לקבוע שמצד האופוזיציה יבוא סימון, מצד הקואליציה יבוא מושיקו פסל והם יהיו הנציגים של הוועדה

אליהו דלל: מצוין

מכלוף מיקי זוהר: אחד מהאופוזיציה ואחד מהקואליציה

מכלוף מיקי זוהר:  אני אהיה חלק מהדיונים

אליהו דלל: בוא נקבע לוח זמנים

אליהו דלל:  חודש מהיום שאפשר להביא את טיוטת החוק

מכלוף מיקי זוהר: כמובן יהיו גם האוצר והחשב הכללי והמרכזים, נאור וכנרת, ונציגי המשרד שלי, אנשי המקצוע שלי

קריאה: ומשרד המשפטים

מכלוף מיקי זוהר: נגיע להסכמה לגבי נוסח הסעיף ולאחר מכן נתקדם איתו

סימון דוידסון: כפיר ינהל את זה?     

מכלוף מיקי זוהר: ברור

יואב הכט: אדוני היושב ראש, אני אשמח להתייחס

אליהו דלל: אנחנו ממש לקראת סיום אבל אני כן רוצה לתת למשרד המשפטים להתייחס וכמובן למשרד לביטחון פנים לגבי הנושא של ההימורים הלא חוקיים, ובזה נסיים

אליהו דלל:  לפני כן, היועצת המשפטית לוועדה

תמר סלע: רציתי להעיר הערה קטנה לנושא שעולה כאן שהוא מאוד חשוב

תמר סלע:  הוא עולה הרבה גם בוועדת החינוך, התרבות והספורט, כל הנושא של התמיכות בספורט

תמר סלע:  היה מהלך של ניתוק הקשר בין ההכנסות מהימורים וכל כספי המועצה לבין התמיכות בספורט שיש לו את הצרכים שלו ואת התקציב שלו ובסופו של דבר המטרה הייתה טובה

תמר סלע:      חשוב לי להגיד שהפתרון לקשיים האמיתיים מאוד והמטרידים שעולים כאן, זה לאו דווקא לחזור למה שהיה אלא למצוא באמת מענה במסגרת אותן מטרות טובות שהיו

אליהו דלל: קודם כל, אנחנו מבינים שיש בעיה

אליהו דלל:  לגבי הפתרון, אם לחזור אחורה או למצוא איזשהו פתרון

תמר סלע: כן

תמר סלע:  מה שחשוב לי להגיד זה שזה לא בהכרח דרך החוק הזה כי החוק הזה הוא חוק הסדר ההימורים בספורט

סימון דוידסון: את ראית את ההסתייגות?     

תמר סלע: ראיתי

סימון דוידסון: זה ייקח המון זמן

תמר סלע: אני אומרת שחשוב לשבת והבנתי שכבר היו ישיבות כדי לנסות להקל ולמצוא אולי נוהל שהוא שונה לגופים הקטנים ואולי יתייחסו לזה עכשיו ממשרד המשפטים

תמר סלע:  אני רק אומרת שהייתה כאן איזו הנחה כאילו זה או מה שעכשיו או לחזור למה שהיה, וזה לא כך כי היו סיבות לשינויים

סימון דוידסון: אני זוכר שאז התחילו דיונים

תמר סלע: זה עלה הרבה בוועדת החינוך, התרבות והספורט

קריאה: המטרה הייתה יציבות תקציבית, מה שלא קורה

קריאה:      (היו"ר אליהו רביבו)     

אליהו (אלי) רביבו: אנחנו מתכנסים לסיום

אליהו (אלי) רביבו:  אנחנו עוד צריכים להעביר את התקנות

מכלוף מיקי זוהר: קודם כשלא היית הבנו שכנראה צריך לפחות או שני דיונים

אליהו (אלי) רביבו: אני לא בטוח ששני דיונים יספיקו

מכלוף מיקי זוהר: שניים, יכול להיות שכן

אליהו (אלי) רביבו: יש כאן דיון עומק

מכלוף מיקי זוהר: אבל מינימום שני דיונים נוספים

אליהו (אלי) רביבו: לחלוטין

אליהו (אלי) רביבו:  כמה זמן שצריך, אני כאן בשביל זה כמובן כפוף לאילוצי היושב ראש הקבוע

מכלוף מיקי זוהר: אגב, יש אפשרות לעשות דיונים גם בימי חמישי וראשון, אם רוצים

מכלוף מיקי זוהר:      משפט אחד שביקש האוצר ומשרד המשפטים

מכלוף מיקי זוהר:  אנחנו רוצים להעביר את התקנות

מכלוף מיקי זוהר:  ברור לנו שזה יהיה מבוא לדיוני ההמשך כי אנחנו לא יכולים להעביר את זה כך מבלי שאנחנו צוללים לשם

יואב הכט: 	ברשותך היושב ראש, משפט אחד

יואב הכט:  אני מאגף התקציבים במשרד האוצר

יואב הכט:  אנחנו מאוד מאמינים ברפורמה

יואב הכט:  אנחנו רואים את הנחיצות שלה ואת ההצלחות שלה

יואב הכט:  לצד זה אנחנו גם שומעים כאן את הקולות שעולים

יואב הכט:  אני חושב שהחשב הכללי עשה מאמצים גדולים מאוד גם לאורך השנים האחרונות, ועוד יותר בחצי השנה האחרונה, כדי לתת מענה כמה שיותר טוב במסגרת הכלים שיש לו

יואב הכט:  יחד עם זאת, כמו שכבר אמרתי, אנחנו שומעים מה עולה כאן בוועדה ואני חושב שברשות יושב הראש, וכמו שאמר השר, יש כאן מקום שהשר יוכל לבחון מחדש את העמדה הממשלתית ולראות מה אפשר לעשות כדי לתת מענה כמה שיותר טוב למה שהעלו חבר הכנסת דוידסון, חבר הכנסת פסל ושאר החברים וגם השטח העלה

יואב הכט:       אני חושב שיהיה מקום לשיפור קל בעמדה הממשלתית אבל נצטרך לבחון אותה במסגרת תהליכים שנקבעו עבור החוק הזה

מכלוף מיקי זוהר: אין בעיה

מכלוף מיקי זוהר:  מקובל

שרה גולד: אני מבקשת לחזק את מה שאמרה תמי

שרה גולד:  חשוב לנו לציין בהמשך להצעות שעלו ודברים שנאמרו שהרעיון של לחזור למצב שלפני הרפורמה, מבחינתנו הוא מאוד מקשה

שרה גולד:  הרפורמה לדעתנו היא חשובה

שרה גולד:  עקרון העל שחולש על דיני התמיכות הוא עקרון השוויון ולכן חשוב שכל הגופים הנתמכים, גם בתחום הספורט וגם בתחומים אחרים, ייכנסו למסלול הרגיל של תמיכה לפי חוק יסודות התקציב

שרה גולד:  אנחנו כמובן נשמח לשקול פתרונות לסייע במסגרת המסלול המסודר

נאור גלילי: גם אם הורגים את התינוק?     

מכלוף מיקי זוהר: אל תדאג

מכלוף מיקי זוהר:  אנחנו ניתן מענה

מכלוף מיקי זוהר:  נאור, תהיה אופטימי

אליהו (אלי) רביבו: נאור, אתה לא יכול להיות מאוכזב

אליהו (אלי) רביבו:  אתה עוד לא במקום שאתה יכול היות מאוכזב

אליהו (אלי) רביבו:  עוד לא סיימנו

אליהו (אלי) רביבו:      אני מאוד מודה לך

אליהו (אלי) רביבו:  אני מבקש להודות לכבוד השר, לכל הנוכחים, לחבריי חברי הכנסת על שיח מכבד

אליהו (אלי) רביבו:  כל מי שלא דיבר, אני מתנצל שלא מימש את זכות הדיבור שלו ולא התייחס לנושאים אליהם ביקשתי להתייחס

מכלוף מיקי זוהר: אני רוצה הערה לסיום

מכלוף מיקי זוהר:  אני באמת אומר את זה עכשיו בלי קשר לחוק

מכלוף מיקי זוהר:  אני חושב שטוב יהיה וטוב יעשו כל שרי הממשלה שיגיעו לדיוני הכנסת, לדיון בנושאים שקשורים למשרד שלהם, יעמיקו בפרטים משום שזה מאוד מאוד חשוב גם במסגרת העבודה הפרלמנטרית של חברי הכנסת וגם במסגרת עבודתנו כחברי ממשלה

מכלוף מיקי זוהר:  לעתים חברי ממשלה לא מגיעים לכנסת גם בנושאים שקשורים אליהם ואני חושב שיש ערך גדול בזה שמגיעים לכאן כי כך באמת נותנים את העוצמה הראויה שצריך לתת לכנסת, את הכבוד ואת המעמד שלה ואת היכולת שלה להשפיע גם על מדיניות

מכלוף מיקי זוהר:  לכן אני חושב שטוב יעשו עוד שרים אם יגיעו לדיון בכנסת

אליהו דלל: ודאי

אליהו דלל:  אני מברך אותך כבוד השר

אליהו דלל:  זה ממש מראה על אכפתיות ועל דיון עומק

אליהו דלל:  זה שאתה מגיע לכאן, זה לא מובן מאליו

אליהו דלל:  תודה רבה לך

אליהו (אלי) רביבו: אני שוב מודה לאדוני כבוד השר

אליהו (אלי) רביבו:  אני אופטימי, להבדיל מחברי גלילי, לגבי ההמשך

אליהו (אלי) רביבו:  אנחנו נצלול לעומק ונקיים דיוני המשך כבר בשבוע הבא בעזרת השם

אליהו (אלי) רביבו:  נכון לכרגע הישיבה נעולה

אליהו (אלי) רביבו:  עוברים לנושא הבא